ႫႧႠႥႰႭႡႨႱ ႱႾႣႭႫႤႡႨ - 06 ივნისი 2022 2022 წლის 6 ივნისის მთავრობის სხდომა საქართველოს პრემიერ-მინისტრ ირაკლი ღარიბაშვილის ხელმძღვანელობით, მთავრობის სხდომა გაიმართა. მინისტრთა კაბინეტმა დღის წესრიგით გათვალისწინებული 13 საკითხი განიხილა. ႠႾႠႪႨ ႠႫႡႤႡႨ - 11 ივნისი 2022 ირაკლი ღარიბაშვილი - ახალი სპორტის სასახლე დასრულებულია და მზად ვართ, რომ „ევრობასკეტს“ ვუმასპინძლოთ ახალი სპორტის სასახლე დასრულებულია და მზად ვართ, რომ „ევრობასკეტს" ვუმასპინძლოთ, - ამის შესახებ საქართველოს პრემიერ-მინისტრმა ირაკლი ღარიბაშვილმა თბილისში, ახლად აშენებული სპორტის სასახლის დათვალიერების შემდეგ, ჟურნალისტებთან საუბარში განაცხადა. - 2000 10 ივნისი 2022 პრემიერ-მინისტრი ირაკლი ღარიბაშვილი „სანკო ჰოლდინგის'' მმართველობითი საბჭოს თავმჯდომარეს შეხვდა საქართველოს პრემიერ-მინისტრი ირაკლი ღარიბაშვილი „სანკო ჰოლდინგის" მმართველობითი საბჭოს თავმჯდომარესა და საპატიო პრეზიდენტს, თურქეთის ბირჟებისა და სავაჭრო პალატების კავშირის ენერგეტიკული მიმართულების ხელმძღვანელს ზექი ქონუქოღლუს შეხვდა. - 09 ივნისი 2022 პრემიერ-მინისტრი ირაკლი ღარიბაშვილი რეჟისორ თემურ ჩხეიძის სამოქალაქო პანაშვიდზე იმყოფებოდა საქართველოს პრემიერ-მინისტრი ირაკლი ღარიბაშვილი მეუღლესთან ერთად ქართველი რეჟისორის, თემურ ჩხეიძის სამოქალაქო პანაშვიდზე იმყოფებოდა. - 08 ივნისი 2022 ირაკლი ღარიბაშვილი - საქართველომ და გაერთიანებულმა სამეფომ ისეთი სტრატეგიული პარტნიორობა განავითარეს, რომელიც მრავალსაუკუნოვანი მეგობრობისა და კავშირების შენების პროცესში იზრდებოდა საქართველომ და გაერთიანებულმა სამეფომ ისეთი სტრატეგიული პარტნიორობა განავითარეს, რომელიც მრავალსაუკუნოვანი მეგობრობისა და კავშირების შენების პროცესში იზრდებოდა, - ამის შესახებ საქართველოს პრემიერ-მინისტრმა ირაკლი ღარიბაშვილმა დედოფალ ელისაბედ II-ის პლატინის (70-ე) იუბილეს აღსანიშნავ ღონისძიებაზე სიტყვით გამოსვლისას განაცხადა. - 07 ივნისი 2022 პრემიერ-მინისტრ ირაკლი ღარიბაშვილის ხელმძღვანელობით, მდინარე იორდანეზე ქართული კულტურის ცენტრის დასაარსებლად სამთავრობო კომისიის პირველი სხდომა გაიმართა საქართველოს პრემიერ-მინისტრ ირაკლი ღარიბაშვილის ხელმძღვანელობით, იორდანიის ჰაშიმიტურ სამეფოში, მდინარე იორდანეზე, მაცხოვრის ნათლობის ადგილის მიმდებარედ, ქართული კულტურის ცენტრის დაარსებასა და მშენებლობასთან დაკავშირებით შესაბამისი ღონისძიებების დაგეგმვისა და ორგანიზებისათვის შექმნილი სამთავრობო კომისიის პირველი სხდომა გაიმართა. - 07 ივნისი 2022 ინვესტორთა საბჭოს სხდომაზე ბიზნესასოციაციებმა 2000 და საერთაშორისო საფინანსო ინსტიტუტებმა დააფიქსირეს მხარდაჭერა საქართველოს ევროინტეგრაციის მიმართულებით და გამოთქვეს მზადყოფნა, აღნიშნულ პროცესში აქტიურად იყვნენ ჩართული ევროკავშირის წევრობაზე საქართველოს მიერ გაკეთებული განაცხადი და ამ გზაზე განხორციელებულ და მიმდინარე რეფორმებში ინვესტორთა საბჭოს ჩართულობა იყო განხილვის მთავარი თემა ინვესტორთა საბჭოს მორიგ სხდომაზე, რომელიც პრემიერ-მინისტრ ირაკლი ღარიბაშვილის ხელმძღვანელობით, დღეს მთავრობის ადმინისტრაციაში გაიმართა. - 06 ივნისი 2022 საქართველოს მთავრობამ, სარჩელით მიმართა საქართველოს საკონსტიტუციო სასამართლოს, საქართველოს კონსტიტუციის და „საქართველოს საკონსტიტუციო სასამართლოს შესახებ“ საქართველოს ორგანული კანონის შესაბამისი მუხლებით გათვალისწინებული ორგანოთა უფლებამოსილების შესახებ დავასთან დაკავშირებით დღეს საქართველოს მთავრობამ, სარჩელით მიმართა საქართველოს საკონსტიტუციო სასამართლოს, საქართველოს კონსტიტუციის და „საქართველოს საკონსტიტუციო სასამართლოს შესახებ" საქართველოს ორგანული კანონის შესაბამისი მუხლებით გათვალისწინებული ორგანოთა უფლებამოსილების შესახებ დავასთან დაკავშირებით. ႮႰႤႫႨႤႰ ႫႨႬႨႱႲႰႨႱ ႥႨႦႨႲႤႡႨ - 24 აგვისტო 2021 საქართველოს პრემიერ-მინისტრი 21-23 აგვისტოს ოფიციალური ვიზიტით უკრაინაში იმყოფებოდა 21 აგვისტოს საქართველოს მთავრობის მეთაურს უკრაინელმა კოლეგა დენის შმიგალმა ქალაქ ლვოვში უმასპინძლა.


source: CulturaX

text: ინტერვიუ უშიშროების საბჭოს მდივნის: მოადგილესთან, ივლიანე ხაინდრავასთან. რას უწოდებთ ყველაზე მნიშვნელოვან მონაპოვარს ჩვენი ქვეყნის დამოუკიდებლობის 25-წლიან ისტორიაში? საბჭოთა იმპერიის ნანგრევებზე ისეთი სახელმწიფოს შექმნას, რომელიც იმკვიდრებს ადგილს ევროპულ ოჯახში. ამ ნანგრევებზე აღმოცენებულთაგან ზოგს ევროპული სახელმწიფოს აშენების მიზანი არც დაუსახავს, სხვები - ვინც გაგვასწრო - იმთავითვე უკეთეს სასტარტო პირობებში იყვნენ ჩვენთან შედარებით, მაგრამ, მოდით, საკუთარ თავსაც ნუ დავუკარგავთ მონაპოვარს. მით უფრო - იმ სამეზობლოში, რომელშიც, როგორც იტყვიან, გვიწევს ცხოვრება და მოღვაწეობა. 25 წლის წინ, აბა, რამდენმა იცოდა მსოფლიოში საქართველოს არსებობა? 15 წლის წინ არშემდგარი სახელმწიფოების ჩამონათვალში მოგვიხსენიებდნენ; დღეს კი ევროკავშირთან ასოცირებული და ნატოს წევრობის მაძიებელი ქვეყანა ვართ. უამრავი პრობლემით, გაფლანგული შესაძლებლობებითა და დროით, მაგრამ ვართ, მე ვიტყოდი, იმედისმომცემი სახელმწიფო. რა ფუნქცია აქვს დამოუკიდებელ საქართველოს დანარჩენი მსოფლიოსთვის? პირველი ფუნქცია ზოგადად მოვხაზე წინა შეკითხვაზე პასუხისას - საბჭოეთის ნანგრევებზე, არც თუ სახარბიელო გარემოში შესაძლებელია თანამედროვე დემოკრატიის აშენება და ჩვენ ამას ვაკეთებთ. ისე არ გამიგოთ, თითქოს მე ჩვენი დემოკრატიული (და სხვა) განვითარების დღევანდელი დონით კმაყოფილი ვიყო, მაგრამ ვექტორი მკაფიოა და მას მივყვებით. ამდენად, საქართველო მართლაც შეიძლება ერთგვარ ორიენტირად გამოდგეს მათთვის, ვინც გლობალურ მოზაიკაში თავისი ადგილის ჯერ კიდევ გააზრება/ძიების პროცესშია და მათთვისაც, ვინც ლიბერალურ დემოკრატიას მხოლოდ სიტყვის მასალად არ განიხილავს. ეს გახლავთ ჩვენი მთავარი ღირებულებითი ფუნქციაც, ჩვენდამი საერთაშორისო ინტერესის მიზეზიც და ჩვენი პასუხისმგებლობაც; ევროპული საქართველოს პროექტის წარუმატებლობა მხოლოდ ჩვენი მარცხი არ იქნება. მეორე (პრაქტიკული, ან, თუ გნებავთ, კომუნიკაციური) ფუნქცია - რეგიონების დამაკავშირებლის - კი იმდენად გამოიკვეთა, რომ მასზე სიტყვას აღარ გავაგრძელებ. ფაქტორები, რომლებიც კრავს საქართველოს ერთიან სახელმწიფოდ, ერთ სხეულად... ერთიანი ერის განცდა საერთო კულტურის საფუძველზე. ჩვენი კულტურა ევროპულია თავისი არსით და უნიკალური - თავისი გამოვლინებებით, რაც დამახასიათებელია ევროპული კულტურულ-ცივილიზაციური სივრცისთვის. ბუნებრივია, არ ვიტყვი, თითქოს საქართველოს მთელი ტერიტორია ამ თვალსაზრისით ჰომოგენურია, მაგრამ დამოუკიდებლობის პირველი წლების მარაზმი, როცა მოქალაქეების დახარისხება ხდებოდა სხვადასხვა ნიშნის მიხედვით, წარსულს ჩაბარდა. ნელ-ნელა ხერხდება საბჭოთა პერიოდში თავდაყირა დაყენებული პირამიდის ნორმალურ მდგომარეობაში მოყვანაც - სახელმწიფო მოქალაქისთვის და არა მოქალაქე სახელმწიფოსთვის. რაც უფრო წარმატებული - თავისუფალი, შეძლებული, უსაფრთხო - იქნება სახელმწიფო საქართველო, რაც უფრო ნაკლებად ჩაერევა იმ საქმეებში, რომლებსაც ინდივიდები და საზოგადოება უმაგისოდაც მოაგვარებენ, მით უფრო ლოიალური მოქალაქეები ეყოლება, მით უფრო ჯანსაღი ორგანიზმი იქნება. "წარსულის გაკვეთილები" - რამდენად ითვალისწინებენ მომდევნო ხელისუფლებები წინამორბედთა მაგალითებს? ითვალისწინებენ ცუდად. სამწუხაროდ, ქვეყანაში ჯერ კიდევ ჩამოუყალიბებელია სტაბილური პოლიტიკური ელიტა, მდგრადი პარტიული სპექტრი (იშვიათი გამონაკლისის გარდა), რის გამოც მყიფეა საკუთრივ პოლიტიკური სისტემა. ხელისუფლების მაღალ ეშელონებში ხშირად ხვდებიან შემთხვევითი ადამიანები, ვისაც არ გაუვლია პარტიულ-პოლიტიკური სკოლა. მათი "წელთაღრიცხვა" იწყება იმ მომენტიდან, როცა ისინი გარემოებების (და არა უნარის, ნიჭის, შესაბამისი ცოდნისა და გამოცდილების) წყალობით აღმოჩნდებიან ხოლმე მაღალ თანამდებობებზე. ბუნებრივია, მათ არ აქვთ "ინსტიტუციური მეხსიერება" - არ "იხარშებოდნენ" პოლიტიკურ გარემოში, კრიტიკულად და სიღრმისეულად არ შეუფასებიათ პოლიტიკური პროცესი, მისი მონაწილეები და მათ შორის ურთიერთობები. ამიტომაც უნებლიეთ დააბიჯებენ ხოლმე ფოცხს, რომლის ტარიც მწარედ ურტყამს შუბლში ზუსტად ისევე, როგორც მათ წინამორბედებს. მნიშვნელოვანწილად, ეს იმის შედეგია, რომ ჩვენი მოსახლეობის მოზრდილ ნაწილში კვლავაც არის მორიგი "მესიის" მოთხოვნილება, რომელიც მოუგვარებს მას პრობლემებს. ან, რატომღაც, ისევე წარმატებულად შეძლებს სახელმწიფოს მართვას, როგორი წარმატებითაც მღეროდა, ცეკვავდა, ან ჭიდაობდა. ცხოვრებაში შეიძლება ასეც მოხდეს, მაგრამ განა უფრო საიმედო არ იქნება, თუკი პოლიტიკას პროფესიონალ პოლიტიკოსებს მივანდობთ? "მესიის" თემას კი პოლიტიკურიდან იმ სივრცეში დავაბრუნებთ, სადაც მისი ადგილია... საკრალურ ქართულ კითხვაში - გვეშველება რამე? - იგულისხმება, თითქოს შველა ვიღაცამ უნდა გვიბოძოს, რაც საფუძველშივე მცდარია: თუკი გვაქვს ჩვენი სახელმწიფო, თავს ჩვენვე უნდა ვუშველოთ. ჩვენ-ჩვენს ადგილებზე კეთილსინდისიერი შრომით. სამოქალაქო ომი, სეპარატული რეგიონები, ხავერდოვანი რევოლუცია, ომი რუსეთთან, პერმანენტული საპროტესტო ტალღები... სად შეიძლება მიიყვანოს განვითარების ამ ზიგზაგებმა დამოუკიდებელი სახელმწიფო? უნდა მიგვიყვანოს პლურალისტურ, კონკურენტულ, ლიბერალურ ევროპულ დემოკრატიამდე. არაფერი ისეთი ჩვენს თავს არ ხდება, რაც ევროპელებს არ გადახდენიათ. უბრალოდ, უფრო დინამიკურ დროში ვცხოვრობთ და მოვლენებიც უფრო "დაპრესილია": ჩემი თაობის ქართველები იმდენის მოწმენი და მონაწილენი გავხდით, რასაც რომელიმე პატიოსანი შვედების სულ მცირე სამი თაობა დასჭირვებია. და ისიც გვახსოვდეს, რომ დამოუკიდებლობას თავისი ფასი აქვს - მორალურ მონაპოვრებს ფიზიკური დანაკარგები სდევს ხოლმე თან. იმავდროულად, თუკი ჩვენს შიდა საქმეებში ხელის ფათურის საშუალება მივეცით მათ, ვისაც სხვაგვარად და სხვაგან წარმოუდგენია ჩვენი მომავალი, შეიძლება კვლავ იმ სივრცეში ამოვყოთ თავი, საიდანაც ზიგზაგებით, წაფორხილებით, ერთსა და იმავე ფოცხზე მრავალგზის დაბიჯებით გამოვრბივართ აგერ უკვე მეოთხედი საუკუნეა.. ხედავთ თუ არა საფრთხეს - საქართველომ შეიცვალოს ისტორიული პოლიტიკური კურსი - კურსი დასავლეთისკენ? და თუ ხედავთ, რა განაპირობებს ამ საფრთხეს? ყბადაღებული "პოლიტკორექტულობა" (როცა ერიდებიან, რომ მოვლენას თავისი სახელი უწოდონ) მოითხოვს, რომ გიპასუხოთ "არა", მაგრამ ანალიტიკოსის სინდისი მაიძულებს, გითხრათ, რომ ვხედავ. უფრო სწორად - ვხედავ საფრთხეს, რომ ამ კურსიდან შეიძლება გადაგვახვევინონ. ეს შეიძლება მოხდეს, თუკი სრულ თანხვედრაში მოვა (სინერგიას შეიძენს) შიდა და გარე ფაქტორების ერთობლიობა, რადგან ცალ-ცალკე აღებული არც ერთი მათგანი საკმარისი არაა ამგვარი კატაკლიზმის (რომ არ ვთქვათ - კატასტროფის) გამოსაწვევად. შიდა ფაქტორებში ვგულისხმობ ადგილობრივ ვაი-პატრიოტებს, სტალინისტებს, სხვა ჯურის შეგნებულ თუ სტიქიურ ფუნდამენტალისტებს, მანიებითა და ფობიებით შეპყრობილ, ინდივიდუალური თუ სახელმწიფოებრივი დამოუკიდებლობის მიმართ უპასუხისმგებლოდ განწყობილ ადამიანებსა და მათ დაჯგუფებებს, ვისაც "პატრონი სჭირდება". აგრეთვე - მხოლოდ საკუთარ ამბიციებზე ფოკუსირებულ საჯარო პერსონებს, ვინც ამ ამბიციების დასაკმაყოფილებლად ყველაფერზეა წამსვლელი. ჩვენი პატრონობის მსურველი კი აგერ - ჩრდილოეთ საზღვარს გადაღმა და, ნაწილობრივ, ჩვენს საზღვრებს შიგნითაცაა და სულაც არ ზის გულხელდაკრეფილი. თუ ამას კიდევ ერთი გარე ფაქტორი დაემატა - დასავლეთის ინერტულობა, სტრატეგიის უქონლობა, ჩვენი ლეგიტიმური არჩევანის და მისივე - დასავლეთის - ინტერესების დაცვის, საჭირო დროს საჭირო გადაწყვეტილების მიღებისა და ამ გადაწყვეტილების აღსრულების უუნარობა, მაშინ მოგვიწევს მძიმე ბრძოლის გაგრძელება იმისთვის, რაც თითქოს უკვე მოვიპოვეთ დამოუკიდებლობის 25 წლის განმავლობაში. საქართველოს ახალი გამოწვევა - არაფორმალური მმართველობა, რამდენად მნიშვნელოვნად აფასებთ ამ საფრთხეს? რატომ - ახალი? ხელისუფლების პერსონიფიკაციის მაღალი ხარისხი, განა, ახალია ჩვენთვის? განა ქართულ პოლიტიკაში ინსტიტუციური ურთიერთობები უკვე დომინირებს პერსონალურზე? არაფორმალური მმართველობა სხვადასხვანაირად იჩენდა თავს შევარდნაძის, სააკაშვილისა თუ ივანიშვილის "შესრულებით", მაგრამ ჩვენი ცხოვრების თანმხლები ფაქტორი იყო მუდამ. სხვა საქმეა, რომ დღევანდელ ეტაპზე ამან, სწორედაც რომ, ყველაზე უფრო არაფორმალური სახე შეიძინა, როცა ზოგიერთ გადაწყვეტილებაზე გავლენას ახდენს სახელისუფლებო სტრუქტურებიდან გასული პირის ჭარბი ავტორიტეტი. ამის ღიად თქმის უფლება მაქვს იმიტომ, რომ წინააღმდეგი ვიყავი (ჩემს თანაპარტიელ რესპუბლწიკელებთან ერთად) მისი არაფორმალურ სივრცეში დროზე ადრე გადანაცვლებისა და მან ეს იცის. წინააღმდეგი ვიყავი არა მხოლოდ იმიტომ, რომ მან თანამდებობის შეუსაბამო მემკვიდრე დატოვა მთელი ორი წლით, არამედ იმიტომაც, რომ სწორედ ამ ორი წლის შედეგად საუბარი არაფორმალურ მმართველობაზე არც თუ უსაფუძვლო გახდა. რაც აკნინებს კანონის უზენაესობაზე დაფუძნებული გამჭვირვალე მმართველობის დემოკრატიულ პრინციპს. მეორე მხრივ კი ეს ვითარება გამოძახილია იმ მდგომარეობისა, რაზეც ზემოთ მოგახსენეთ - ჩამოუყალიბებელი ელიტა, არამდგრადი პარტიულ-პოლიტიკური სპექტრი, ბევრი შემთხვევითი ადამიანი ხელისუფლებაში, ვინც თავად ესწრაფის სხვისი ავტორიტეტის გავლენის ქვეშ მოქცევას. დაუმატეთ ამას "მესიის მოთხოვნილება" მოსახლეობაში და მივიღებთ არსებული მდგომარეობის ახსნას. მივიჩნიოთ, რომ ეს ყოველივე დაღვინების თანმხლები პროცესია და თუკი პირველივე "ოთხწლედის" (არჩევნებს შორის პერიოდს ვგულისხმობ) შემდეგ პრობლემა მოგვარდა, ე.ი. საქმეც არცთუ ურიგოდ გვქონია. იზრდება თუ არა, და თუ კი, რამდენად დინამიკურად - საზოგადოების პოლიტიკური კულტურა? იზრდება. არა იმ ტემპით, რომელსაც ვისურვებდი, მაგრამ იზრდება. ასეთ მაგალითს მოგიყვანთ. ვთქვათ, ათი წლის წინანდელ საზოგადოებრივი აზრის გამოკითხვებში, როცა რესპონდენტს უნდა აერჩია რაღაცის მიმართ დამოკიდებულების ყველაზე უკეთ ამსახველი ერთ-ერთი პასუხი - "სრულიად ვეთანხმები", "უფრო ვეთანხმები, ვიდრე არა", "უფრო არ ვეთანხმები", "სრულიად არ ვეთანხმები", დიდი უმრავლესობა ირჩევდა პირველ ან მეოთხე (კატეგორიულ) ვარიანტს. დღეს უფრო ხშირია მეორე ან მესამე ვარიანტის პასუხები, ანუ სიყვარულ-სიძულვილის ემოციური მდგომარეობიდან მოქალაქე გადავიდა უფრო მოზომილი, დაფიქრებული, თუ გნებავთ - ეჭვნარევი არჩევანის რეჟიმში. და ეს კარგია, რადგან ცხოვრება ჩვენგან "კი"-"არა" ტიპის მარტივ პასუხებს კი არა, უფრო რთულ - "კი, მაგრამ" და "არა, თუმცა" შინაარსის პასუხებს მოითხოვს. მით უფრო - ისეთ რთულ სფეროში, როგორიცაა პოლიტიკა. და ბოლოს, რას მიიჩნევთ ახლო მომავლის ყველაზე მნიშვნელოვან გამოწვევად? ორი ფუნდამენტური ღირებულების სინქრონულ დაცვა/გაძლიერებას - თავისუფლებისა და უსაფრთხოების. ანუ, თავისუფლებას უსაფრთხოება არ უნდა გადავაყოლოთ, ხოლო უსაფრთხოებას - თავისუფლება. აბა, სხვა რაა დამოუკიდებლობა, თუ არა უსაფრთხოებით უზრუნველყოფილი თავისუფლება?


საქართველოში კოვიდ-19-თან ეფექტიანი ბრძოლა შესაძლოა გრძელვადიანი წარმატების საწინდარი გახდეს საქართველოს ეკონომიკის აღდგენის პირობებში, ქვეყანას ეძლევა უნიკალური შესაძლებლობა მეტად დივერსიფიცირებული და ინკლუზიური ეკონომიკური ზრდის ახალი ეტაპი დაიწყოს. საქართველო, როგორც რეგიონული სავაჭრო ჰაბი და საერთაშორისო ტურისტული მიმართულება, Covid-19-ის პანდემიის წინაშე განსაკუთრებულად დაუცველი აღმოჩნდა. თუმცა, ის პანდემიას გამორჩეულად კარგად გაუმკლავდა და ახალი ინფიცირების შემთხვევების მიხედვით კავკასიასა და ცენტრალურ აზიაში ყველაზე დაბალი მაჩვენებლებით გამოირჩევა. ღია ეკონომიკის ხანგრძლივი ისტორია და კარგი მმართველობა, ჩანს, შედეგებს იმკის. ეკონომიკური აქტივობის ტემპის ზრდასთან ერთად, საქართველოს აქვს უნიკალური შესაძლებლობა მეტად დივერსიფიცირებული და ინკლუზიური ეკონომიკური ზრდის ახალი ეტაპი დაიწყოს. ვირუსის გავრცელების შეკავებაში საქართველოს ფარდობითი წარმატება ადრიანად მიღებულმა ზომებმა და ეფექტიანმა აღსრულებამ განაპირობა. დაავადების პირველი შემთხვევებისთანავე ქვეყანამ აეროპორტებში შემომავალი მგზავრების შემოწმება დაიწყო და მიმოსვლის წესები გაამკაცრა. ეროვნულმა ბანკმა სწრაფად შეამსუბუქა რეგულაციები და წარმატებით მოახერხა გაცვლითი კურსის დასტაბილურება, ხოლო კომერციულმა ბანკებმა კლიენტებს სასესხო ვალდებულებები გადაუვადეს. მიუხედავად ამისა, პანდემიის ეკონომიკური ზემოქმედება მძიმეა, განსაკუთრებით ოჯახებისა და მცირე მეწარმეებისთვის. საქართველომ შეძლო ადრინდელი კრიზისების, მათ შორის, გლობალური ფინანსური კრიზისისა და 2008 წელს რუსეთთან დაპირისპირების გამოცდილების გათვალისწინება ოჯახების, უმუშევრებისა და ბიზნესების დახმარების აუცილებლობის თვალსაზრისით. პანდემიაზე რეაგირებამ ფისკალური დეფიციტი გააჩინა, მთლიანი შიდა პროდუქტის თითქმის 8% შეადგინა, თუმცა, კრიზისამდე შექმნილმა ფისკალურმა და სავალუტო ბუფერებმა ეკონომიკური შოკების შერბილებას შეუწყო ხელი. ქვეყნის მთავარი ინსტიტუციები, განსაკუთრებით ისინი, რომლებიც ეკონომიკის პოლიტიკაზე აგებენ პასუხს, კომპეტენტურობისა და ძლიერი მმართველობის რეპუტაციით სარგებლობენ. საქართველოსადმი ნდობამ ხელი შეუწყო მის განვითარების პარტნიორებს, სწრაფად შეედგინათ მთავრობის საპასუხო ქმედებების მხარდამჭერი ფინანსური პაკეტი, მათ შორის 100 მილიონი აშშ დოლარის ოდენობის სესხი აზიის განვითარების ბანკიდან პანდემიის შესაჩერებლად, მოწყვლადი ჯგუფების სასიცოცხლო საშუალებების შესანარჩუნებლად და კერძო სექტორის დასახმარებლად. მთავრობას სურს დახმარება ყველაზე მოწყვლად ფენას გაუწიოს და არსებული მექანიზმების მეშვეობით შეირჩეს შინამეურნეობები რომელთაც ეკუთვნით ფულადი დახმარება, ხოლო საპენსიო სისტემის გამოყენებით 70 წელს გადაცილებულთათვის მეტი დახმარების გაწევა ხორციელდება. როგორც უკვე აღინიშნა, წნეხი საჯარო ფინანსებზე მნიშვნელოვნად გაიზრდება და საჯარო ვალის კოეფიციენტი მთლიან შიდა პროდუქტთან მიმართებით 44.5%-დან 2019 წელს 62.5%-მდე გაიზრდება 2020 წელს. კიდევ მეტი ყურადღება უნდა დაეთმოს სესხის ეფექტიანობას და პროგრამების და მიმდინარე რეფორმების ფარგლებში მიზნობრივ და ეფექტიან ხარჯვას საჯარო სერვისების გასაუმჯობესებლად. აღნიშნული, ეკონომიკის ისეთი აღდგენის საფუძველს ქმნის, რომელსაც საქართველოს ძლიერ მხარეებზე დაყრდნობით ახალი გზის გაკვალვა ძალუძს უფრო დიდი მედეგობისა და ინკლუზიური განვითარებისკენ. ჩვენ ეკონომიკის შემდგომი ზრდისთვის ხუთი მიმართულება გამოვყავით. პირველი, ქვეყანამ ხელი უნდა შეუწყოს კერძო სექტორს მედეგი ფინანსური სისტემის შენარჩუნებით. საქართველოს ეროვნულმა ბანკმა უკვე დართო ნება კომერციულ ბანკებს, არსებული კაპიტალის ბუფერები უკეთ გამოიყენონ სასესხო ოპერაციებისთვის და დანაკარგების წინააღმდეგ დაცვის მექანიზმად. ლიკვიდურობისთვის სხვა საშუალებებიც გამოიყენება, რაც სარგებლის განაკვეთის გაზრდისგან იცავს კლიენტებს, განსაკუთრებით – მცირე და საშუალო მეწარმეებს. ეს უზრუნველყოფს კრიტიკულად მნიშვნელოვანი რესურსების შედინებას რეალურ ეკონომიკაში. მეორე, უფრო ფართო მასშტაბიანი ეკონომიკური აღდგენაა შესაძლებელი მიკრო, მცირე და საშუალო საწარმოებისთვის ფინანსებზე ხელმისაწვდომობის გაზრდით. საქართველოს მოსახლეობის 43% სოფლად ცხოვრობს და მათი დიდი ნაწილი პატარა საწარმოებშია დასაქმებული ან დაკავებულია სოფლის მეურნეობით. მთავრობა უკვე წარმოადგენს გრანტებს და სხვა საშუალებებს მცირე და საშუალო საწარმოების ხელშესაწყობად, რომელთაც დასაქმებაში დიდი წვლილი მიუძღვით და აგრძელებს სასიცოცხლოდ მნიშვნელოვანი ინფრასტრუქტურული პროექტების დახმარებას, რაც საქონლის ტრანსპორტირებას და ელექტროენერგიასა და წყალთან უკეთეს წვდომას უზრუნველყოფს. ექსპორტზე ორიენტირებული სექტორების მეტი მხარდაჭერით შესაძლებელი იქნებოდა მეტი სარგებლის მიღება ევროკავშირთან, ჩინეთთან და თურქეთთან დადებული თავისუფალი სავაჭრო შეთანხმებებიდან, რაც საქართველოს ბაზრების დივერსიფიცირებასა და უფრო დიდ ბაზრებზე გასვლაში დაეხმარებოდა. მესამე, ფინანსებზე წვდომის გაძლიერება ასევე მნიშვნელოვანია სოფლის მეურნეობის გარდაქმნისთვის. სოფლის მეურნეობაზე მშპ-ის დაახლოებით 10% მოდის, მაგრამ მოსახლეობის თითქმის ნახევრის საარსებო საშუალების წყაროა. მიუხედავად ამისა, სექტორი მაინც დაბალი პროდუქტიულობით გამოირჩევა, რასაც წყობიდან გამოსული საირიგაციო ინფრასტრუქტურა, ახალ ტექნოლოგიებში ინვესტიციების ნაკლებობა, კოოპერატივების არარსებობა და მიწის ფრაგმენტაცია იწვევს. სოფლის მეურნეობისთვის ასევე ხელმიუწვდომელია ფულადი სახსრები, რადგან ბანკები მსხვილ მწარმოებლებზე არიან ორიენტირებული. შესაძლებელია წარმოების მნიშვნელოვან მასშტაბამდე გაზრდა,თუ საირიგაციოდ მეტი მიწა მომზადდება, გაუმჯობესდება ინფრასტრუქტურა, ლოგისტიკა უკეთ დააკავშირებს ფერმერს ბაზართან და გახსნის მეტ შესაძლებლობას ადგილობრივი გადამუშავებისთვის. სოფლად ცხოვრების ხარისხის გაზრდა ყველაზე ღარიბ და მოწყვლად თემებს საარსებო საშუალებებს გაუჩენს. მეოთხე, კრიტიკულად მნიშვნელოვანია, რომ საქართველომ გააძლიეროს მუშაობა მოსახლეობისთვის თანამედროვე ეკონომიკის შესაფერისი სამუშაო უნარების გასავითარებლად. აშკარად შესამჩნევია ქვეყანაში სამუშაო უნარების მიმართულებით ჩავარდნა, რაც ბევრ ადამიანს არ აძლევს მაღალი შემოსავლის მიღების საშუალებას და ასევე აფერხებს დამსაქმებლებსაც. სისტემის გაუმჯობესება შესაძლებელია მეტი სტუდენტის მოზიდვით, კერძო სექტორთან თანამშრომლობით და დასაქმების ადგილზე გადამზადებით კარიერული წინსვლისთვის ბიძგის მისაცემად. მეტი ინვესტიცია სასწავლო პროგრამებში, პარტნიორობასა და ხელსაყრელი პირობების შექმნაში პოზიტიურ ცვლილებებს მოიტანს, განსაკუთრებით ისეთ ინიციატივებთან ერთად, რომლებიც ეროვნული შრომისა და დასაქმების ახალი სტრატეგიის მიხედვით სამსახურის მაძიებლებისა და დამსაქმებლების ერთმანეთთან თანხვედრას მოიაზრებს. და ბოლოს, საქართველოს შეუძლია, გამოიყენოს შესაძლებლობა ქალაქების უფრო მდგრადი განვითარებისთვის. სოფლად არათანაბარმა განვითარებამ გაზარდა მიგრაცია ქალაქებში და განსაკუთრებით თბილისში: ქართული ეკონომიკის მთავარ მამოძრავებელ ცენტრში. ქვეყნის რეგიონულ კლასტერებში კარგად განაწილებულ ტურიზმსა და თემების ინფრასტრუქტურას ეკონომიკის თანაბარი ზრდის პოტენციალი აქვს. „მწვანე და ჯანსაღი ქალაქის“ კონცეფციისთვის ახალი პარკებისა და რეკრეაციული ადგილების შექმნით თბილისსა და სხვა ქალაქებში მწვანე სატრანსპორტო დერეფნების განვითარებაა შესაძლებელი, სადაც უპირატესობა ფეხით მოსიარულეებსა და საზოგადოებრივ ტრანსპორტს მიენიჭება. საქართველომ არაჩვეულებრივად გაართვა თავი Covid-19-ის ჯანდაცვის გამოწვევებს, მაგრამ ეპიდემიამ აჩვენა, რომ ქვეყანა კვლავაც ტურიზმსა და ვაჭრობაზეა დამოკიდებული და არათანაბარია ზრდის დინამიკა, განსაკუთრებით – სოფლად; ხოლო ქალაქების მოსახლეობამ სუფთა ჰაერით, ფეხით მოსიარულეთათვის ქუჩებში თავისუფლად გადაადგილებისა და ღია სივრცეებით სარგებლობის სიკეთეებით ისარგებლა. ეკონომიკის აღდგენის პროცესი ახლო დაკვირვებას საჭიროებს,ხოლო საქართველოს უნიკალური შესაძლებლობა აქვს, გამოიყენოს თავისი ძლიერი მხარეები და ზრდის იმ ახალ ეტაპზე გადავიდეს, რომელიც მეტად მედეგია და თითოეული მოქალაქის ჩართულობას გაითვალისწინებს. დაიბეჭდა Forbes Georgia


საქართველოს მართლმადიდებლური ეკლესია 23 (10) ნოემბერს წმინდა დიდმოწამე კონსტანტი კახის ხსენებას აღნიშნავს.


18 ლარად, 45%-იანი ფასდაკლების ვაუჩერი, მენიუ 15-16 პერსონაზე + Dj და ცოცხალი მუსიკა კლუბში «Sky Hall • სქაი ჰოლლ» Sky Hall • სქაი ჰოლლ მეტეხის 22 ვაუჩერის ფასი : 18₾ 18₾ 18₾ ყიდვა 8 დღე 02:09:50 7980 - მერჩანტის კოდი გთავაზობთ 18 ლარად, 45%-იან ფასდაკლების ვაუჩერს, მენიუ 15-16 პერსონაზე + Dj და ცოცხალი მუსიკა კლუბში «Sky Hall • სქაი ჰოლლ» შეთავაზებით ვერ ისარგებლებთ 8 მარტს. ვაუჩერის შეძენის შემდეგ ადგილზე გადაიხდით 299 ლარს 540 ლარის ნაცვლად. მენიუ 15-16 პერსონაზე + ცოცხალი მუსიკა და Dj ბერძნული სალათი 3 პიცა მარგარიტა 3 კარტოფილი მექსიკურად 3 კეტჩუპი 3 არაყი Medoff (0.5 ლიტრიანი) 3 კოკა-კოლა (0.5 ლიტრიანი) 13 Dress code & Age control: > ბიჭები 21+ / გოგოები 18+ ბარი მუშაობს 16:00 საათიდან ღამის 4 საათამდე. მაგიდის დასაჯავშნად დარეკეთ 12:00 სთ-ის შემდეგ. > ყოველდღე უკრავს Dj. კლუბს აქვს გარშემო ღია ტერასა ულამაზესი ხედებით. Sky Hall საუკეთესო ადგილია დაბადების დღის აღსანიშნავად, კორპორატიული შეხვედრებისთვის ან უბრალოდ მეგობრებთან ერთად გასართობად. ავტომოპასუხის ჩართვისას აკრიფოთ : 7980 მისამართი: მეტეხის 22 210 ლარად! მენიუ, Dj და გართობა 10-12 პერსონაზე 100 ლარად! მენიუ 5-6 პერსონაზე + Dj და ცოცხალი მუსიკა https://www.swoop.ge/offers/287900/299-larad-meniu-15-16-personaze--Dj-da-gartoba?restornebi-da-barebi


შრომის ახალი კოდექსი - ბაზარზე დაბალი კონკურენცია და გაზარმაცებული მუშახელი. | Mediamall.GE 80 დაღუპული, 230 დაშავებული - ტერაქტი ქაბულში (შემზარავი ფოტოები) "კამერებიდან ჯარიმები არ მოდის და გზებზე აღვირახსნილი მოძრაობაა, რომელიც ჰგავს ომს!" გაბუნია ოლიმპიელებს მიმართავს დევიზი შეცვალონ: "უკეთ, ვიდრე ჩვენი კოსტუმები" როგორც აღწერენ მეზობლები მიუნხენში მასობრივ მკვლელობაში ეჭვმიტანილს "ვინც ვერ არჩევს უზბეკურ ტუბიტეიკას ქართული ფაფანაკისგან, მათი პრობლემაა" შრომის ახალი კოდექსი - ბაზარზე დაბალი კონკურენცია და გაზარმაცებული მუშახელი. 1:57 - 5.აპრილი.2013 შრომის ახალი კოდექსის არსებული სახით ამოქმედება ბიზნესს დაანგრევს. ასეთ ხმაურიან განცხადებას რადიო ,,კომერსანტთან’’ ბიზნეს ასოციაციის დასაქმების და შრომითი მოწყობის კომიტეტის თავმჯდომარე აკეთებს. ლაშა ახალაძის თქმით, შრომის კოდექსის ახალი პროექტი მიუღებელია და თუ საპარლამენტო კომიტეტები მათ შენიშვნებს არ გაითვალისწინებენ, ახალი კოდექსი როგორც ბიზნესს, ისე დასაქმებულს კატასტროფულ შედეგებს მოუტანს. ახალაძის განმარტებით, საუბარია ვადიანი ხელშეკრულების შეზღუდვაზე, ზეგანაკვეთურ სამუშაოსა და კოდექსში ჩადებულ სხვა ბიუროკრატიულ მექანიზმებზე. მისი განცხადებით, შრომის კოდექსის პროექტის ამოქმედების შემთხვევაში ბიზნესი იპოვის გამოსავალს. თუმცა, კოდექსის ამოქმედება ბიზნეს–გარემოს გააუარესებს, ბაზარზე დაბალი კონკურენცია იქნება და მუშახელი გაზარმაცდება. ვაკანსიების რაოდენობა კიდევ უფრო შემცირდება და აქცენტი არა ახალგაზრდა მუშახელის აყვანაზე, არამედ გამოცდილი კადრების დასაქმებაზე გაკეთდება. ეს ფაქტორები, ახალაძის თქმით, ქვეყანაში უმუშევრობას გაზრდის. შეგახსენებთ: ახალი კოდექსის მიღება უახლოეს კვირებში იგეგმება. წყარო http://www.bfm.ge/society/5456-gjgpkhr.html 15/06/13 11:17 ახალი შრომის კოდექსი ძველებური ელფერით 10/05/13 09:56 ახალი შრომის კოდექსი 09/05/13 08:50 ემზარ ჯგერენაია: ახალი შრომის კოდექსი სწორედ მათ წინააღმდეგაა, ვისაც თითქოსდა ვიცავთ 03/05/13 18:30 გიორგი მარგველაშვილმა თეა წულუკიანს ახალი შრომის კოდექსი დაუწუნა 19/01/16 15:41 პოლიტიკაში მინდა ახალი ქცევის და მოღვაწეობის კოდექსი დავაწესოთ - კალაძე 05/07/13 01:40 ცვლილებების პაკეტი "შრომის კოდექსში" ამოქმედდა დასაქმებულ ფეხმძიმე ქალებს შრომის კოდექსი დაიცავს 12/06/13 14:35 01/06/13 09:14 ივანიშვილის „შუშის სასახლე“ დავითაშვილი და შრომის კოდექსი 07/05/13 10:14 როზა ლუქსემბურგის შრომის კოდექსი – რას იზამს მარგველაშვილი 03/05/13 01:45 გიორგი მარგველაშვილი ახალი შრომის კოდექსის წინააღმდეგია 15/04/13 10:00 დიმიტრი ხუნდაძე- შრომის კოდექსი დისკრიმინაციული იყო "თბილისში ახალი ავტობუსები სექტემბრიდან შემოვა" 22/07/16 11:13 პოლიციელებს ახალი ფორმის ტანსაცმელი გადაეცათ 21/07/16 12:10 მიწის საკუთრებაში რეგისტრაცია მარტივდება - ახალი წესი თელავში იუსტიციის მინისტრმა წარადგინა დაშავებულ მორაგბეებზე მკურნალი ექიმი პირველ კ... სასწაულია, თუ როგორ გადაურჩნენ დანარჩენები სი... ბავშვის მიმართ გარყვნილი ქმედება ქინძმარაულის... დასავლეთ საქართველოს ინტერვენციული მედიცინის ... 16 თვის ბავშვი წყალში დაიხრჩო 3 გარდაცვლილი და 4 დაშავებული - ავტოსაგზაო შე... ყურადღება მიაქციეთ საზამთროსა და ნესვის კანს ... დავით სერგეენკო მორაგბეების მდგომარეობაზე - "... კიდევ კარგი, პატარა ქალიშვილი თან არ ჰყავდათ ... თავდასხმა სავაჭრო ცენტრზე - ვრცელდება ინფორმა... კვირიკაშვილი ავარიის დროს მეუღლესთან ერთად იყ... ლავროვს საქართველოში ჩამოსვლა სურს: მე საქართ... ქარელში 22 წლის გოგომ სიცოცხლე თვითმკვლელობით... "ეს ტანსაცმელი სამარცხვინოა" - ხიდაშელი ქართვ... როგორია ავარიის შედეგად დაშავებული მორაგბეები... კახიშვილმა და სერგეენკომ ერთობლივი ბრძანება გ... როგორია გუშინ მომხდარი ავარიის შედეგად დაშავე... ავარია კასპში - გარდაცვლილია ერთი პირი მერაბ კვირიკაშვილი კლინიკას მალე დატოვებს ფონდი „იავნანა" ბრალდებებს პასუხობს კვირიკაშვილი აფხაზებს მიმართავს: მინდა, გჯეროდეთ, რომ ჩვენ გვინდა შერიგება ჰილარი კლინტონმა ვიცეპრეზიდენტობის კანდიდატად ტიმ კეინი დაასახელა ლერი ხაბელოვი: ოლიმპიელების ჩაცმულობაზე მუშაობისას ყურადღება ეროვნულ დეტალებზე გავამახვილეთ "ეს ტანსაცმელი სამარცხვინოა" - ხიდაშელი ქართველ ოლიმპიელებზე „ქართულმა ოცნებამ“ სამეგრელოში მაჟორიტარობის კანდიდატები წარადგინა წყალდიდობა ჩინეთში: 150-ზე მეტი ადამიანი დაღუპულია, ასობით ათასი -ევაკუირებული ქარელში 22 წლის გოგომ სიცოცხლე თვითმკვლელობით დაასრულა შსს-ს საგზაო მოძრაობის უსაფრთხოების კამპანიას სტუდენტები შეუერთდნენ მიხეილ ჯანელიძე ირანის კავშირგაბმულობისა და საინფორმაციო ტექნოლოგიების მინისტრს შეხვდა N5 დაწესებულებაში მსჯავრდებულთა მონაწილეობით თეატრალიზებული წარმოდგენა გაიმართა გაეროს ინფორმაციით, მსოფლიოში 30 ათასი ტერორისტია ნადია სავჩენკო უკრაინის პრეზიდენტობისთვის იბრძოლებს სასწაულია, თუ როგორ გადაურჩნენ დანარჩენები სიკვდილს - კიდევ ერთ ავტოავარიას შეწირული 4 სიცოცხლე მიუნხენში შეიარაღებულ თავდასხმაში ეჭვმიტანილმა, გავრცელებული ინფორმაციით, თავი მოიკლა მიუნხენში განხორციელებული სროლის ავტორს ბრეივიკთან ჰქონდა კავშირი - გერმანიის პოლიცია თავისუფალი დემოკრატების აღმასრულებელი მდივანი თამარ კეკენაძე იქნება ყურადღება მიაქციეთ საზამთროსა და ნესვის კანს - სურსათის ეროვნული სააგენტოს გაფრთხილება ერთიანი ნაციონალური მოძრაობის საარჩევნო სია "გაუგებარია შეფასებები, თითქოს პაპუაშვილის განცხადებასთან დაკავშირებით არაფერი ხდება" კიდევ კარგი, პატარა ქალიშვილი თან არ ჰყავდათ - საშინელი ტრაგედიით დასრულებული ავტოავარია 9 დაღუპული და 20 დაჭრილი - მიუნხენის თავდასხმის შედეგები მიუნხენში მყოფი ყველა ქართველი უვნებელია – საგარეო საქმეთა სამინისტრო სეტყვამ და ქარიშხალმა გურჯაანის სოფლები დააზარალა თურქეთში ერდოღანის დაცვის 283 წევრი დააკავეს შსს-ს თანამშრომლებმა სამთო მომზადების ზაფხულის კურსი გაიარეს ტერორისტთა ტყვიებს კვლავ უდანაშაულო ადამიანები შეეწირნენ - პრემიერის სამძიმარი გერმანელებს სინათლეზე შეზღუდვაა - თელასის განცხადება მიუნხენის სავაჭრო ცენტრს თავს 18 წლის მამაკაცი დაესხა მიუნხენში მეჩეთები მთელი ღამით ღია იქნება მარგველაშვილი გერმანელი ერის მიმართ სოლიდარობას გამოხატავს ჰიტლერის ბუნკერი, 1945 წლის აპრილი (ფოტოები) დაღუპულთა შორის შესაძლოა თავდამსხმელიც იყოს - გარდაცვლილთა რიცხვი 9-მდე გაიზარდა "ხალიფატის" სამიზნე ობიექტები საქართველოში საბედისწერო არჩევნები მიუნხენში ამ ეტაპზე, დაშავებულთა შორის საქართველოს მოქალაქეები არ არიან რატომ არის ფონდ „იავნანას“ ფინანსური ოპერაციები გასაიდუმლოებული მიუნხენის პოლიცია შესაძლო ტერაქტზე საუბრობს - გარდაცვლილია სულ მცირე 6 ადამიანი "მსუბუქი ნარკოტიკის მოხმარება პრობლემა საერთოდ არ არის" - უსუფაშვილი მარიხუანას დეკრიმინალიზაციის მომხრეა მოუნხენში მყოფი საქართველოს მოქალაქეებისთვის ცხელი ხაზი მოქმედებს (VIDEO) როგორ დაიწყო სროლა მიუხენში ლეგენდარული როკ-ჯგუფი "სკორპიონსი" საქართველოს ეწვევა


1994 - გაძაღლებული ცხოვრება - Гамцемлидзе Давид / Davit Gamcemlidze 1994 ნოემბერი 27, 2019 932 წასაკითხ სიაში დამატება კვირას საქართველოში (უკვე მერამდენედ) გამოირთო ელექტროენერგია. ქალაქში გაჩერდა ერთადერთი ტრანსპორტი - მეტროპოლიტენი. თბილისელები უმწეოდ დალასლასებდნენ ქალაქის ერთი ბოლოდან - მეორეში. იმის წარმოდგენაც კი შემზარავია, რა მოხდება მაშინ, როდესაც თურქმენეთი, ბოლოს და ბოლოს, აღასრულებს თავის მუქარას და უზარმაზარი დავალიანების გამო შეგვიწყვეტს გაზის მოწოდებას - რის შედეგად «თბილსრესიც» გაჩერდება. ენგურჰესი კი, როგორც ცნობილია, აფხაზთა ხელშია. გაუგებარია, დღევანდელ პირობებში როგორ ცხოვრობს, როგორ ძლებს ასეულობით ათასი პენსიონერი, მარტოხელა მოხუცი, ინვალიდი. ალბათ ვერც ძლებენ და შიმშილით იხოცებიან - ოღონდ ჩვენ ვერ ვამჩნევთ. თბილისი აივსო მათხოვრებით. მათხოვრობა ყოველთვის იყო, მაგრამ ჯერ ერთი, ქართველი მათხოვარი წინათ ათასში ერთხელ თუ გხვდებოდა. გარდა ამისა, გაუბედურებულ ადამიანთა ეს კატეგორია თვისობრივად შეიცვალა - დღეს იგი შედგება იმათგან, ვისაც სხვა გზა მართლა არა აქვს - სხვაგვარად იგი დაიღუპება. მეტროს სადგურ «ვაგზლის მოედანზე», სახით და იერით აშკარად ქართველი ბიჭუნა ჩახლეჩილი ხმით მღერის, რათა იქვე, შიმშილისაგან მუხლჩაკეცილ დედას რამენაირად დაეხმაროს. ამის შემხედვარეთ საერთოდ რაზე შეიძლება ვილაპარაკოთ? - რომელ მაღალ იდეალებზე, რომელ სახელმწიფოებრიობაზე, რომელ ეროვნულ ინტერესებზე? საღამოს თბილისში ფეხით გავლა შეაძრწუნებს ადამიანს. 6 საათის შემდეგ ქალაქი მკვდარია: ჩაბნელებული შენობები, დაცარიელებული ქუჩები . . . . «წამლად» ერთ გამვლელს ვერ შეხვდები. რომ კვდებოდე - მანქანას არავინ შეგიჩერებს. მხოლოდ ქარი დაქრის დაცარიელებულ ქალაქში. დილიდან - საღამომდე დაძრწის თბილისში რამდენიმე ასეული კბილებამდე შეიარაღებული ბანდა; დაძრწის ავტომანქანებით, დაძრწის და ეძებს საკბილოს, გასაძარცვავს, წასაყვლეფს; სრულიად აშკარად, დაუფარავად კრეფს ხარკს. ცენტრალურ მაგისტრალებზე ათეულობით ბენზინსადენი შეგხვდება – ჯებირს მიღმიდან გზისკენ გამოყოფილი. ყველგან ერთი და იგივე სურათია, - კბილებამდე შეიარაღებული ორი ჯგუფი ელაპარაკება ერთმანეთს: - ძმაო, ხუთ ლიტრა ბენზინს გთხოვ, სანამ კარგად გელაპარაკები. - ძმაო, ამ ცისტერნას რვაასი კაცი უყურებს და მე როგორ მოგცე. არის ერთი შფოთი და გაწევ-გამოწევა, ზოგჯერ სროლა და მკვლელობაც. ახალგაზრდობა აშკარად გამოიცვალა და არა მარტო მსოფლმხედველობრივი თვალსაზრისით - სადღაც გაქრა ის ლამაზი თაობა, დილიდან - გვიან ღამემდე რომ ავსებდა უნივერსიტეტის ეზოს. საქართველოს რაიონებში უფრო უარესი ხდება: ერთ-ერთ ქალაქზე უკვე ამბობენ - იქ თუ მანქანით კაცი დადის, ან ყაჩაღია ან პოლიციის უფროსიო. გზები მისხალ-მისხალ დანაწილებული აქვს სხვადასხვა «ფორმირებას» და უმოწყალოდ ძარცვავენ, ყვლეფენ ყველა გამვლელ-გამომვლელს. საქართველოში შემოსვლა შეუძლებელია, ასევე შეუძლებელია გასვლაც. ბანდიტური ხროვების თარეშის გამო ქვეყანა კრიმინალურ საკონცენტრაციო ბანაკს ემსგავსება. კახეთში ერთი ასეთი შემთხვევა მოხდა - რომელიღაც თბოელექტროსადგურის შეკეთება გახდა საჭირო. უზარმაზარი ენერგოაგრეგატი დამჭერებიდან მოხსნეს და შესაკეთებლად გაამზადეს. მისი «გულანი» მთლიანად სპილენძისაა. სწორედ ამით «დაინტერესდა» რომელიღაც შეიარაღებული ჯგუფი, მოაყენა სატვირთო მანქანა, ამწეთი დადო მასზე სპილენძის შემცველი აგრეგატი და უგზო-უკვლოდ დაიკარგა. ეს «ოპერაცია» რამდენიმე საათს გაგრძელდა. ყაჩაღები, რა თქმა უნდა, არავის შეუწუხებია. ბოლო დროს გამოქვეყნდა შემზარავი ციფრი - საქართველოდან მილიონამდე ადამიანი წავიდა! გაზეთები სავსეა განცხადებებით: ვყიდი ოთხ ოთახიან ბინას ავეჯით, შესანიშნავი რემონტით, ავტომანქანით, სადგომით. . . რას ნიშნავს ეს განცხადება? ნიშნავს იმას, რომ ადამიანი ყიდის ყველაფერს - ბინიდან - ჯამ-ჭურჭლამდე და სამუდამოდ (დიახ, სამუდამოდ! აბა ბინას ასე ვინ გაყიდის?) გარბის, მიემგზავრება უცხოეთში, რათა იქ, ამ რამოდენიმე ათასი დოლარით, ახალი ცხოვრება დაიწყოს. ჩვენ ჯერ კიდევ კარგად ვერ გაგვიცნობიერებია, რასთან გვაქვს საქმე. საზოგადოებრივი თუ ეროვნული ცნობიერება ყოველივე ამას მაინც დროებით მოვლენად მიიჩნევს, არადა საკუთარ თავს არ გვინდა გამოვუტყდეთ, რომ ეს ადამიანები სამუდამოდ მიდიან! ისინი უკვე აღარასოდეს დაბრუნდებიან საქართველოში!!! მიდიან, ძირითადად, რუსეთში. მიდიან ყველაზე ძლიერები, ყველაზე ნიჭიერები, ყველაზე შემძლენი. ქართველი კაცის მოქნილი გონება და ნიჭი სჭირდება რუსეთს, რომლის უზარმაზარ «ქვაბში» ამჟამად ახალი, «საბაზრო» ცივილიზაცია იხარშება. უცხოეთში მოხვედრილი ქართველი კაცი, ჩვენი ეთნოფსიქოლოგიური თავისებურებების გამო, საოცრად ადვილად ეგუება ასიმილაციას - მათი შვილები უკვე «ნახევრად რუსები» იქნებიან, შვილიშვილები - ტიპიური რუსები. ჩვენი თანამემამულეების ეს ტალღა შეავსებს იმ «მცირე ერს» რუსეთში, რომლის შესახებაც წერდა თანამედროვე რუსი შოვინისტი - იგორ შაფარევიჩი და რომელიც «დიდი ერის» შურითა და სიძულვილითაა გარშემორტყმული. ათეულობით ათასი ადამიანი ევროპაშიც მიდის საცხოვრებლად. ალბათ ევროპას არ ახსოვს ქართველთა ემიგრაციის ესოდენ მძლავრი ტალღა. თუ ჩვენს ისტორიულ წარსულს გავითვალისწინებთ, ადვილად შესაძლებელია, რომ ისევე, როგორც თავის დროზე სიცილიურმა კლანებმა, ქართველმა ემიგრანტებმაც რაიმე მძლავრი სოციალური ფენომენი შექმნან და «კოზა ნოსტრას» მსგავსად შეაზანზარონ დასავლური ცივილიზაცია, მაგრამ მერედა ჩვენ რა ამით. . . ძნელია ეს ადამიანები დაადანაშაულო - ისინი გაურბიან არაადამიანურ პირობებს, რომელიც საქართველოში შეიქმნა, გაურბიან შიმშილს, უშუქობას, სიცივეს, განუკითხაობას, უიმედობას, ცინიზმსა და სისასტიკეს. ახალგაზრდები, რომლებმაც ბრწყინვალედ, «წითელ დიპლომზე» დაამთავრეს სამედიცინო ინსტიტუტი, ახლა შავ მუშებად მიდიან მოსკოვში - მშენებლობაზე, რათა აღებული თანხა ოჯახებს გამოუგზავნონ. მიზეზებზე საუბარს ამ კონტექსტში აზრიც არა აქვს. ოღონდ უსინდისოდ ტყუიან ისინი, ვინც ამტკიცებს, თითქოს საქართველოს სხვაგვარად ცხოვრება პრინციპში არც შეუძლია. მთავარი მიზეზი ისაა რომ სახელმწიფო სტრუქტურები მთლიანად დანგრეულია. თავის მხრივ, ამის მიზეზი კი ქართველი «თოფიანი კაცის» შინაგანი უკულტურობაა. ნებისმიერი სახელმწიფო სწორედ ამ «თოფიანი კაცის» შინაგან ეთიკაზეა დამყარებული. ჩვენ კი ეს ეთიკა დავკარგეთ. ან დაგვაკარგვინეს. და მაინც, რისთვის ვწერ ამ ყოველივეს? - ალბათ, უპირველეს ყოვლისა ისტორიისთვის, თორემ თანამედროვეებმა ძალიან კარგად ვიცით, რომ ასე ცხოვრება არ შეიძლება. «ივერია-ექსპრესი», 1 თებერვალი, 1994 წელი.


source: fineweb

text: მოდული (პროგრამირება) მოდული კომპიუტერულ პროგრამირებაში წარმოადგენს პროგრამის ფუნქციონალურად დასრულებულ ფრაგმენტს, რომელიც გვხვდება საწყისი კოდის მქონე ცალკეული ფაილის ან სხვა პროგრამაში გამოსაყენებლად განსაზღვრული მისი მუდმივი ნაწილის დასათაურებული სახით. მოდულირების პრინციპიდან გამომდინარე მოდულები საშუალებას იძლევიან რთული ამოცანები დაყონ შედარებით მცირე ნაწილებად. მოდული შეიძლება იყოს ჩვეულებრივი, ანუ იყოს დაწერილი იმავე პროგრამირების ენაში, რომელშიც შექმნილია ის ძირითადი პროგრამა, რაშიც გამოიყენება ეს მოდული, ან გაფართოებული, რომელიც შექმნილია ძირითადი პროგრამირების ენისაგან განსხვავებულ ენაში. გაფართოებული მოდულები ჩვეულებრივ იწერებიან შედარებით დაბალი დონის ენების გამოყენებით, რაც პროგრამის შესრულების სიჩქარეს ზრდის. მოდულთა კონცეფციის ისტორია[რედაქტირება | წყაროს რედაქტირება] მოდულთა კონცეფციის ისტორიას, როგორც კომპილაციის ერთეულებს, მივყავართ ფორტრან II და ქობოლ ენებამდე, ანუ 1950-იან წლებამდე. 1976 წელს გამოვიდა პუბლიკაცია, რომელშიც განიხილებოდა მოდულირების კონცეფცია და Mesa პროგრამირების ენა, შექმნილი Xerox PARC-ში. 1977 წელს ამ კონცეფციას დეტალურად გაეცნო მეცნიერი ნიკლაუს ვირტი, რომელიც ურთიერთობდა Xerox PARC-ის გამომგონებლებთან. ეს იდეები ვირტს გამოადგა მოდულა-2-ს ენის შექმნისას, რომლის შესახებაც პუბლიკაცია გამოიცა 1977 წელსვე. თავსებადი ენები[რედაქტირება | წყაროს რედაქტირება] ესენია ენები, რომელთაც გააჩნიათ მოდულირების კონცეფციის მხარდაჭერა: IBM S/360 Assembler, ქობოლი, RPG, PL/1, ადა, D, F (ინგლ.), ფორტრანი, Haskell, Blitz BASIC, OCaml, პასკალი, ML, მოდულა-2, ობერონი, კომპონენტური პასკალი, Zonnon, Erlang, Perl, Python და Ruby. IBM System გამოიყენებდა RPG, ქობოლ და CL ენათა მოდულებს მაშინ, როცა პროგრამირება ხდებოდა ILE-ს გარემოში.


text: გამყოფ ხაზებთან მცხოვრები მოსახლეობის ზამთრის გათბობის ხარჯები მთავრობის სარეზერვო ფონდიდან 200 ლარიანი ვაუჩერებით დაფინანსდება - SMR.GOV.GE - შერიგებისა და სამოქალაქო თანასწორობის საკითხებში საქართველოს სახელმწიფო მინისტრის აპარატი "წლების განმავლობაში სახელმწიფო ამ სოფლების მოსახლეობას გამოზამთრებაში ეხმარება. წელსაც, კომისიის სხდომაზე, მოსახლეობისათვის გაზის საფასურის 200 ლარიანი ვაუჩერით დახმარების საკითხი განვიხილეთ. შედეგად, დაახლოებით 12 ათასი ოჯახი ამ დახმარებას მიიღებს. "მოგეხსენებათ, წინა წელს ამ სოფლებში გაზიფიკაციის საკითხი მოგვარდა. 62 სოფელში თითოეულ ოჯახს გაზი უკვე აქვს. ეს მათთვის დიდი შეღავათია. მანამდე კი, წინა წლებში, ეს 200 ლარიანი ვაუჩერი შეშით უზრუნველყოფისათვის გაიცემოდა. რა თქმა უნდა, ეს არაა ერთადერთი, რითაც სახელმწიფო ცდილობს მოსახლეობას გვერდში დაუდგეს, იმისათვის, რომ ისინი საკუთარ მიწებზე დამაგრდნენ და ეს რეგიონები განვითარდეს," - აღნიშნა ქეთევან ციხელაშვილმა. აღსანიშნავია, რომ გამყოფ ხაზებთან მცხოვრებ ოჯახებს სახელმწიფო გათბობის ვაუჩერებით 2013 წლიდან უზრუნველყოფს. სამთავრობო კომისიის მიერ გატარებული სამუშაოების ფარგლებში, 2013 წლიდან დღემდე, აღნიშნული პირების გათბობით უზრუნველსაყოფად, საქართველოს მთავრობამ 9 463 977 ლარი გამოყო.


მადონას შემოსავლები შემცირდა | BPN.GE მადონას შემოსავლები შემცირდა ჩრდილოეთ ამერიკაში გამართული თითქმის ორთვიანი პირველი ეტაპის მანძილზე მადონამ 24 შოუდან 45 899 978 დოლარი გამოიმუშავა, რაც მისივე 2012 წლის ტურნეს MDNA-ს შემოსავლებს მნიშვნელოვნად ჩამორჩება.ეს იმ ფონზე, როცა მიუხედავად იმისა, რომ მადონას ბოლო სტუდიური ალბომის მხარდასაჭერი ტურნე Rebel Heart Tour სრული ანშლაგით მიმდინარეობს და ჯამში 304,935 ბილეთი გაიყიდა. როგორც ირკვევა კლების მიზეზი სწორედ ბილეთის ფასი გახდა, რომელიც თითქმის 50%-ით ნაკლებია წინა ტურნესთან შედარებით. მაგალითისთვის 5-6 ოქტომბრის კანადის ქალაქ ტორონტოში გამართული შოუდან შემოსავალმა 3,4 მლნ დოლარი შეადგინა, 2012 წელს კი იგივე დარბაზში მადონამ ასევე ორ კონცერტში 7,5 მლნ დოლარი გამომუშავა. ანალიტიკოსების აზრით, ეს კლება ჭარბ საკონცერტო წელიწადს უკავშირდება და მიუხედავად ამ კონკრეტული ტურნეს შემოსავლების შემცირებისა, სხვა მომღერლების მოქმედ ტურნეებს მაინც უსწრებს და საბოლოდ მაინც შეინარჩუნებს პირველ ადგილს. თუმცა სავარაუდოდ, 57 წლის მომღერლისთვის ეს არ იქნება საუკეთესო მოგების მომტანი ტურნე. როგორც ცნობილია მსოფლიოს ყველა დროის ყველაზე შემოსავლიან ტურნეებს შორის სოლო მომღერლებში მადონა ლიდერია. მისმა 2008 წლის Sticky & Sweet ტურნემ 85 შოუდან 402 მლნ დოლარი გამოიმუშავა, ხოლო MDNA-ტურნემ ჯამში 305 მლნ დოლარს გადააჭარბა და ყველა დროის ყველაზე შემოსავლიან ტურნეებს შორის სოლო მომღერლებში მესამე ადგილი დაიკავა. რაც შეეხება მიმდინარე Rebel Heart ტურნეს, ის ამჯერად ევროპაში გრძელდება სადაც 20 დეკემბრამდე გაგრძელდება. მომავალი წლიდან კი კვლავ ჩრდ. ამერიკაში დაბრუნდება და აზიასა და ოკეანეთში გაგრძელდება, სადაც 27 მარტს ბრისბენში დასრულდება. აღსანიშნავია, რომ მომღერალმა ამ ტურნეს განმავლობაში სტადიონებზე უარი თქვა და მხოლოდ სპორტული არენებით შემოიფარგლა, რაც თავისთავად იქონიებს გავლენას შემოსავლების საბოლოო მაჩვენებელზე, რომელსაც მომავალი წლის მარტში გავიგებთ. მადონამ ბოლო სტუდიური ალბომის მხარდასაჭერი ტურნე სექტემებრში წამოიწყო. Rebel Heart Tour მოსფლიო მასშტაბით 81 ქალაქში გაიმართება.


text: საოცარია, რომ ერთმა ადამიანმა შეძლოს ამდენი სიყვარული - კარიბჭე საოცარია, რომ ერთმა ადამიანმა შეძლოს ამდენი სიყვარული "ხილული სასწაულები", - ამ სათაურით აღბეჭდა ფირზე რეჟისორმა თინათინ ჭაბუკიანმა არქიმანდრიტ სოკრატეს მადლით სავსე ცხოვრება. კინოს სახლში შეკრებილმა სასულიერო და საერო პირებმა კიდევ ერთხელ იხილეს მცირე ნაწილი მამა სოკრატეს ხილული სასწაულებისა. მეუფე თადეოზი: - ძალიან დიდ შეფასებას მივცემ ფილმს "ხილული სასწაულები". მამა სოკრატე დიდი მოძღვარია, ბავშვობიდან, დედის მუცლიდან გამორჩეული. 12 წლისამ მარტომ ააშენა სოფლის ბოლოში ქოხი და დღედაღამ იქ ლოცულობდა. ბავშვი არ შეშინებია ზამთარს, ზაფხულს, სიცივეს, სიცხეს. პირადად მე ასეთი სასწაულები არ მინახავს, რაც ფილმში ვიხილეთ. ვერ წარმოიდგენ, ასეთი მადლიანი და ძლიერი თუ არის. პირადად ჩემს თავზე მაქვს რამდენიმე სასწაული განცდილი. დიდხანს სიცოცხლე ვუსურვოთ მამა სოკრატეს. დეკანოზი ზურაბ ცხოვრებაძე: - ამ ფილმში ასახულია ის ფენომენი, ის სასწაულები, რაც მამა სოკრატეს უკავშირდება. დღევანდელი ეპოქის ერთ-ერთი განსაცდელი ის არის, რომ ნაკლებად არიან დიდი სულიერების მქონე ადამიანები, ქრისტიანები, რომელთაც ძალუძთ სასწაულები მოახდინონ. მაგრამ როდესაც დღეს ასეთები გვყავს და თანაც ცოტანი, უნდა ვისწავლოთ მათი დაფასება. დიდი მადლობა ფილმის რეჟისორს, ყველა იმ ადამიანს, ვინც მონაწილეობდა ამ ფილმის გადაღებაში. ამ ფილმის ნახვის შემდეგ შეიძლება ძალიან ბევრმა ადამიანმა მიიღოს მნიშვნელოვანი გადაწყვეტილება, დაიწყოს ეკლესიური ცხოვრება და შეიცვალოს შეხედულება სამყაროზე. მამა სოკრატეს აქვს მადლი, ლოცვებით განკურნოს ადამიანი. საოცარია, რომ ერთმა ადამიანმა შეძლოს ამდენი სიყვარული. რეჟისორი თინათინ ჭაბუკიანი: - ოც წელზე მეტია, მამა სოკრატეს სულიერი შვილი ვარ. მან ჩემთვის, ჩემი ოჯახის წევრებისთვის მრავალი სიკეთე გააკეთა, მრავალი განსაცდელისაგან გვიხსნა. მომსწრე ვარ ძალიან ბევრი სასწაულისა. ყოველთვის მინდოდა, ფირზე აღმებეჭდა ეს ყოველივე და მომეთხრო სხვათათვის. ღვთის წყალობით, შევეცადე, რაღაც უმნიშვნელო, რამდენიმე ამბავი მომეთხრო, ის მრავალ ადამიანს ენახა და რწმენაში გაძლიერებულიყო. ვალერი ხრუსტალი: - მამა სოკრატესთან ურთიერთობით ვმშვიდდები და ძალას ვიღებ. თავად ვარ მომსწრე მრავალი სასწაულისა. მორწმუნე: - ტაძარში იშვიათად შევდიოდი, წირვა-ლოცვებს არ ვესწრებოდი. როცა მორწმუნე ადამიანს ვხედავდი, მიკვირდა, ნეტავ ამდენს რას ითხოვენ-მეთქი, იმდენად არაეკლესიური ვიყავი. ღმერთმა მომივლინა განსაცდელი მოსაქცევად. პირადად ჩემმა ახლობლებმა თავად იხილეს სასწაული, რაც მოხდა ჩემი შვილის თავზე. ბარბარე ორი წლის იყო, ავად რომ გამიხდა, ექიმები ვერ ეხმარებოდნენ. ბავშვის ჯანმრთელობა თანდათან უარესდებოდა. წავედი მამა აკაკისთან მეტეხში. როგორც კი კარი შევაღე, ტაძრიდან გამოფრინდა თუთიყუში ჩიკო, რომელიც ლოცვას ამბობდა. წამოსვლისას მითხრა, - ღმერთს ებარებოდეო. განვცვიფრდი. თვალცრემლიანი წამოვედი შინ. მოვყევი ეს ამბავი. ვტიროდი და ვამბობდი, ჩიტი ლოცულობს, იცის ღვთის დიდება და მე ამდენი წელი არ მილოცია-მეთქი. ჩემმა მეუღლემ მითხრა, - დაწყნარდი და ხვალ იმ ჩიტს მოგიყვანო. მართლაც მომიყვანა ჩიტი. ჩიკო დავარქვი. პირველი, რაც თქვა, იყო: უფალო, შემიწყალე. ბოლოს მამა სოკრატესთან მივედი ტაძარში. დალოცა ბარბარე და თავზე ხელი დაადო. მოვუყევი, ბარბარეს რამდენიმე კვირაა, არ უჭამია-მეთქი და დალოცვა ვთხოვე. ამასობაში ნათელა ვაშაკიძემ მითხრა, - მოდი, პური და ძეხვი ვაჭამოთო. ეს ისეთი მოულოდნელი და წარმოუდგენელი იყო, რომ ხელები ამიკანკალდა. ქალბატონმა ნათელამ სატრაპეზოში შეიყვანა და აჭამა. ბარბარემ ჩვეულებრივად იტრაპეზა და იმ დღიდან მამა სოკრატეს ლოცვა-კურთხევით იღებდა ყველა საჭმელს. ისეთი დიდი სიყვარული არსებობს ჩემსა და მამა სოკრატეს შორის, რომ არა განგება, ასეთი დიდი სიყვარული ადამიანს ადამიანისადმი ვერ ექნებოდა. მადლობა უფალს, ასეთი ღირსეული ღვთისშვილები რომ გვყავს. შევთხოვ ქრისტე ღმერთს, ასე ბევრი დედა გაეხარებინოს. მორწმუნე: 8 წლის ვიყავი, როცა ავად გავხდი ფილტვების ანთებით. შეიძლებოდა ცალი ფილტვის ამოკვეთაც კი დამჭირვებოდა. ორშაბათს ანალიზი გამიკეთეს. სამშაბათს დანიშნული იყო ოპერაცია. ადრე ნაზიარები ვიყავი მამა სოკრატთან, მაგრამ კიდევ მინდოდა მიმეღო წმინდა ზიარება. არ შემეძლო ეკლესიაში მისვლა და მოძღვარი თვითონ მოვიდა საავადმყოფოში. ყველა ფეხზე დადგა. ჩემთან მოვიდა და ლახვრის ლოცვა ჩამიტარა. მითხრა, რომ ჩემთვის დანა არ უნდა დაედოთ, ოპერაცია არ მჭირდებოდა. ექიმებს არ უნდოდათ ჩემი გამოშვება, ამიტომ დედა იძულებული გახდა, დაეწერა ხელწერილი და სრული პასუხისმგებლობა აეღო ჩემს ჯანმრთელობაზე. მეორე დღეს აღარც სიცხე მქონდა და აღარც მახველებდა. სამი დღის შემდეგ ანალიზი განმეორებით ავიღე. დაავადების არანაირი კვალი აღარ იყო. პატარაობისას მშობლებს ქაშვეთის ეკლესიაში დავყავდი. ახლა თავად მივდივარ მამა სოკრატესთან წმინდა ანდრია პირველწოდებულის სახელობის ტაძარში. მამა სოკრატე ჩემი სულიერი მოძღვარია. ქალბატონი ნათელა ვაშაკიძე: - იმდენი ხანი ვარ მამა სოკრატესთან, რომ მისი გამოხედვით ვხვდები, რა სწყინს და რა უხარია, მაგრამ ყველაზე მეტად მაშინ ნერვიულობს, მაშინ სტკივა გული, როდესაც ეზოში შემოსულ შარვლიან მანდილოსანს დაინახავს. ვცდილობ, მას ავარიდო ნერვიულობა და მე მივცე შენიშვნა, მაგრამ რა ვქნა, ზოგჯერ უხეშადაც გამომდის. მამა იაკობ უშიკიშვილი: - მამა სოკრატესგან არ გამოდის მარტო კურნება ხორციელი და სულიერი. მისგან გამოდის უდიდესი მადლი და უდიდესი ცოდნა. მას აქვს უდიდესი გამოცდილება, იმიტომ რომ იგი არის სამი პატრიარქის ლოცვა-კურთხევის ქვეშ მყოფი ადამიანი. უწმინდეს ეფრემს ჯერ კიდევ 1968 წელს უკურთხებია დიაკვნად, ლიტურგიის მასწავლებლად და დღეს მრავალი მღვდელმთავარი, მღვდელი მის მიერ ნასწავლი მსახურებით ადიდებს უფალ ღმერთს. უწმინდეს პატრიარქ დავითს აუყვანია არქიმანდრიტის ხარისხში, აღუკვეცია ბერად და დაუნიშნავს ქაშუეთის წმინდა გიორგის სახელობის ტაძარში მოძღვრად. ჩვენს პატრიარქს მეორე ჯვარი უბოძებია და 1992 წლიდან იგი არის მთავარი ხუცესი შიომღვიმის, სამთავროს და სვეტიცხოვლის მონასტრებისა. ეს იმის მანიშნებელია, რომ საქართველოს ეკლესია ენდობა მამა სოკრატეს სულიერებას.


source: wikipedia

text: საკუთარი სახელი გიგინეიშვილი შეიძლება აღნიშნავდეს ერთ-ერთ შემდეგ პიროვნებათაგანს: ანტონი (გიგინეიშვილი) — საეკლესიო პირი ბაქარ გიგინეიშვილი — ენათმეცნიერი გივი გიგინეიშვილი — ჰიდროლოგი ვალენტინ გიგინეიშვილი — გეოფიზიკოსი ივანე გიგინეიშვილი — ენათმეცნიერი ზაალ გიგინეიშვილი — სპორტული ჟურნალისტი კონა გიგინეიშვილი — ფილოლოგი ლევან გიგინეიშვილი — ფილოლოგი მანანა გიგინეიშვილი — მთარგმნელი, პოლიტიკოსი მიხეილ გიგინეიშვილი — მეან-გინეკოლოგი მიხეილ გიგინეიშვილი — მეან-გინეკოლოგი ოთარ გიგინეიშვილი — ისტორიკოსი, აღმოსავლეთმცოდნე პლატონ გიგინეიშვილი — ექიმი, საზოგადო მოღვაწე ქართული გვარები


text: საკუთარი სახელი ელიოზიშვილი შეიძლება აღნიშნავდეს ერთ-ერთ შემდეგ პიროვნებათაგანს: ივანე ელიოზიშვილი — გამომცემელი, პუბლიცისტი იოსებ ელიოზიშვილი — მსახიობი, ლიტერატორი კონსტანტინე ელიოზიშვილი — ექიმი მერაბ ელიოზიშვილი — მწერალი ნიკოლოზ ელიოზიშვილი — ოპერის მომღერალი იხილეთ აგრეთვე ალექსანდრე ელიოზაშვილი — რევოლუციურ-ხალხოსნური მოძრაობის მონაწილე ქართული გვარები


ავიაბილეთები არლე (საფრანგეთი)-ში, იაფი ავიაბილეთები არლე (საფრანგეთი) / Tickets.ge ყველა ავიაკომპანიის ავიაბილეთები არლე, საფრანგეთი-ში ხელმისაწვდომ ფასად ავიაბილეთები > საფრანგეთი > არლე დაჯავშნეთ იაფი ავიაბილეთები არლეში. ბილეთების ძებნის მომსახურების %s-ის საშუალებით თქვენ გართულებების გარეშე იპოვნით საუკეთესო შეთავაზებას და ადვილად დაჯავშნით ავიაბილეთებსარლეში. თქვენ მხოლოდ უნდა მიუთითოთ რეისის მიმართულება, თარიღი, მოზრდილი მგზავრებისა და ბავშვების რაოდენობა. შემდეგ სისტემა შემოგთავაზებთ ავიაბილეთების ყველა შესაძლებელ ვარიანტს არლეში. რჩება მხოლოდ თქვენთვის ყველაზე შესაფერისი ვარიანტის არჩევა და საჭირო რეისზე ავიაბილეთის ყიდვა. რამდენი აეროპორტია არლე-ში? ქალაქ არლე-ში არის შემდეგი აეროპორტები: Arles Railway Station. მყიდველის სეანსის უნიკალური იდენტიფიკატორი კლიენტეთა მომსახურების სამსახურთან დასაკავშირებლად:3105181592


რეფერატებზე მუშაობის პროცესით მენტორის სუპერვიზიით, ასევე, უშუალოდ კონფერენციაზე პრეზენტაციების წარმოდგენის გზით ხელს შევუწყობთ პროექტის მონაწილეების ანალიტიკური და წერითი უნარების განვითარებას.


მამუკა ბახტაძე ილჰამ ალიევს პირისპირ შეხვდა – NEWS.GE თქვენ იმყოფებით:მთავარი»ახალი ამბები»მამუკა ბახტაძე ილჰამ ალიევს პირისპირ შეხვდა 30 აგვ 2018 ახალი ამბები, პოლიტიკა 74 ნახვები საქართველო და აზერბაიჯანი სტრატეგიულიპარტნიორები არიან, ჩვენი კეთილმეზობლურიდა მეგობრული ურთიერთობები საუკუნეებისგანმავლობაში კი სამაგალითოა,- ამის შესახებსაქართველოს პრემიერ-მინისტრმა მამუკაბახტაძემ აზერბაიჯანის რესპუბლიკისპრეზიდენტ ილჰამ ალიევთან პირისპირშეხვედრისას განაცხადა. აზერბაიჯანის პრეზიდენტმა საქართველოს მთავრობის მეთაურს თანამდებობაზედანიშვნიდან მოკლე ვადაში ბაქოშივიზიტისთვის მადლობა გადაუხადა და აღნიშნა, რომ ეს ხაზს უსვამს ორ ქვეყანას შორის არსებულმაღალი დონის ურთიერთობებს. “საუკუნეების განმავლობში ჩვენი ხალხებიცხოვრობდნენ მეგობრულ დაკეთილმეზობლურ ატმოსფეროში. დღეს ორდამოუკიდებელ სახელმწიფოს შორისურთიერთობები დამყარებულია ძლიერსაფუძველზე. საქართველო და აზერბაიჯანიერთობლივად ახორციელებენ მნიშვნელოვანპროექტებს. სატრანსპორტო სფეროში ჩვენს მიერგანხორციელებულ პროქტებს დიდიმნიშვნელობა აქვს ევროპისა და აზიის მასშტაბით. ყველა ამ პროექტის რეალიზებაში აქტიურადთანამშრომლობენ საქართველო, აზერბაიჯანიდა თურქეთი. მიმაჩნია, რომ სავაჭრო ბრუნვისგაზრდის მიმართულებით დამატებითიძალისხმევა უნდა გამოვიჩინოთ. ვიცი, რომსაქართველოში ძალიან კარგი საინვესტიციოკლიმატია. მოხარულები ვართ, რომაზერბაიჯანი საქართველოსთვის სიდიდითპირველი ინვესტორი ქვეყანაა. დღეს ჩვენ მრავალსაკითხს განვიხილავთ, მათ შორის რეგიონულითანამშრომლობის თემებს”, – განაცხადა ილჰამალიევმა. ორ ქვეყანას შორის სტრატეგიულ პარტნიორობასგაუსვა ხაზი საქართველოს პრემიერ-მინისტრმა. ილჰამ ალიე 2018-08-30 Tags ილჰამ ალიე


სიახლეს სამხარეო ადმინისტრაციასა და თვითმმართველობებში ოპტიმიზმით ხვდებიან.


კარლოვიცის ზავი კარლოვიცის ზავი – კარლოვიცის საერთაშორისო კონგრესზე (1698-1699 წწ.) დადებული საზავო ხელშეკრულების ლიტერატურაში მიღებული სახელწოდება. კონგრესი შეიკრიბა „წმინდა ლიგაში“ შემავალ ქვეყნებსა (ავსტრია, ვენეცია, პოლონეთი, რუსეთი) და ოსმალთა იმპერიას შორის ზავის დასადებად. „წმინდა ლიგის“ ქვეყნებმა მათ შორის არსებული წინააღმდეგობების გამო ცალ-ცალკე დადეს კავშირი ოსმალეთთან (პოლონეთმა 1699 წლის 16 იანვარს, ავსტრიამ და ვენეციამ 26 იანვარს), ხოლო რუსეთმა 24 იანვარს დადო მხოლოდ ორწლიანი ზავი ოსმალეთთან, რომელიც შემდეგ შეიცვალა კონსტანტინოპოლის საზავო ხელშეკრულებით (1700 წ.). პოლონეთმა მიიღო მარჯვენა ნაპირის უკრაინის ნაწილი და პოდოლია, ავსტრიამ – უნგრეთის ტერიტორიის დიდი ნაწილი, ტრანსილვანია, ხორვატია და თითქმის მთელი სლოვენია, ვენეციამ – მორეა, არქიპელაგის კუნძულები და ციხესიმაგრეები დალმაციაში; რუსეთს დარჩა აზოვი. იხილეთ აგრეთვე[რედაქტირება | წყაროს რედაქტირება] ლიტერატურა[რედაქტირება | წყაროს რედაქტირება] - ქართული საბჭოთა ენციკლოპედია, ტ. 5, გვ. 409, თბ., 1980 წელი.


2019 წლის 20 ივნისს რუსთაველის მოედანზე დაშავებულ ყველა დემონსტრანტს მნიშვნელოვანი ისტორია აქვს, სადაც ჩანს დამიზნებით ნასროლი რეზინის ტყვიები, სახელმწიფოს გულგრილობა და არაეფექტური გამოძიება. ისინი, ვისაც რადიო თავისუფლება აქციიდან ერთი წლის შემდეგ შეხვდა, ჰყვებიან ამბებს ხანგრძლივი მკურნალობის, სამართლებრივი აბსურდების, შიშების, იმედგაცრუებისა და იმედის შესახებ, რომ მათ შემდეგ სხვებზე ასე აღარ იძალადებენ. 2019 წლის 20 ივნისს სპონტანურად გამართულ აქციას, რომელიც სპეციალური დანიშნულების რაზმებმა და პოლიციამ ღამით ძალის გამოყენებით დაშალა, რამდენიმეთვიანი უწყვეტი საპროტესტო ტალღა მოჰყვა. 20-21 ივნისს აქციაზე 275 ადამიანი დაშავდა - აქციის მონაწილეები, ჟურნალისტები, პოლიციელები, პოლიტიკოსები. მათგან 28-ს ქირურგიული ოპერაცია დასჭირდა. აქციაზე მიღებული ტრავმის შედეგად ორმა მონაწილემ დაკარგა თვალი, სხვა ორმა თვალი შეინარჩუნა, მაგრამ მხედველობა - ვერა. იყვნენ ისეთები, ვინც აქციიდან რამდენიმე დღის განმავლობაში მძიმე ტრავმების გამო მართვით სუნთქვაზე იმყოფებოდა. დაშავებულთა უმეტესობას დაზარალებულის სტატუსი ამ დრომდე არ აქვს - პროკურატურამ დაზარალებულად ცნო შსს-ს 78 თანამშრომელი და მხოლოდ 7 სამოქალაქო პირი. აქციის ღამეს დაშავებულთა მკურნალობის ხარჯებს სახელმწიფოს ნაცვლად ფონდი “ქართუ“ ფარავს. 20 ივნისის აქციის დაშლისას სამართალდამცველებმა 3 სახეობის იარაღი გამოიყენეს - 12, 38 და 40 მმ კალიბრიანი თოფები, საიდანაც რეზინის ტყვიებსა და გაზის ჭურვებს ისროდნენ. დემონსტრანტებს ესროდნენ 5 სახეობის ტყვიას და ცრემლსადენი აირის ჭურვებს. საბოლოოდ, გამთენიისას, დემონსტრანტები წყლის ჭავლით დაშალეს. 20 ივნისის მოვლენებიდან 1 წლის შემდეგ მაშინდელი შინაგან საქმეთა მინისტრი ქვეყნის პრემიერია. კვლავ მიმდინარეობს გამოძიება, როგორც დაშავებულები ამბობენ, დუნედ. პროექტის ავტორი ნასტასია არაბული ილუსტრატორი ანა ჯიბლაძე ვებ-დეველოპერი სოფიკო ფხიკიძე სტატისტიკა ეყრდნობა სახალხო დამცველისა და ახალგაზრდა იურისტთა ასოციაციის სპეციალურ ანგარიშებს.


text: 16 მარტი — გრიგორიანული კალენდრის 75–ე დღე (ნაკიან წლებში - 76–ე დღე). წლის ბოლომდე დარჩენილია 290 დღე. დღის მოვლენები 1079 : ირანში შემოიღეს მუსლიმური კალენდარი. 1190 : ჯვაროსნები იწყებენ იორკის ებრაელთა ხოცვას. 1521 : ფერდინანდ მაგელანი ფილიპინებს აღწევს. 1935 : ჰიტლერი არღვევს ვერსალის ზავს და შეიარაღებას იწყებს. იქმნება ვერმახტი. 1939 : პრაღის ციხე-სიმაგრიდან ჰიტლერი ბოჰემიასა და მორავიას გერმანელთა პროტექტორატებად აცხადებს. 1945 : ბრიტანული ავიაბომბდამშენები 20 წუთში ანადგურებენ ვიურცბურგის (გერმანია) 90%-ს; დაღუპულია 5.000 ადამიანი. 1963 : მთა აგუნგის ვულკანი (ბალი) იღვიძებს, შედეგად 11.000 ადამიანი იღუპება. 1993 : საქართველოს ჯარებმა მოიგერიეს აფაზი სეპარატისტებისა და ჩრდილოეთ კავკასიელი კონფედერატების მასობრივი შეტევა სოხუმზე; ორდღიან ბრძოლებში ქართული მხარიდან 137 ადამიანი დაიღუპა და 350-მდე დაიჭრა. 2001 : ერთადერთი დღე დიდ ბრიტანეთში თვითმკვლელობის გარეშე 1993-2002 წლებში, ჯანდაცვის კვლევის მონაცემებით. 2005 : ისრაელი ოფიციალურად გადასცემს იერიქონს პალესტინას. 2006 : გაეროს გენერალური ასამბლეა გაეროს ადამიანის უფლებათა დაცვის საბჭოს შექმნას ერთსულოვნად უჭერს მხარს . 2009 : აზერბაიჯანელი ამომრჩევლების უმრავლესობამ საკონსტიტუციო რეფერენდუმში ხმა მისცა საპრეზიდენტო ვადაზე შეზღუდვის მოხსნას. მაურისიო ფუნესი, მემარცხენე პარტიიდან, აირჩიეს სალვადორის პრეზიდენტად. მადაგასკარში ოპოზიციურმა ძალებმა ყოფილი დისკ-ჟოკეისა და ანტანანარივუს მერის ანდრი რაჯოელინას მეთაურობით პრეზიდენტი მარკ რავალომანანას მთავრობა დაამხეს. 2010 : ხანძარმა გაანადგურა იუნესკოს მსოფლიო მემკვიდრეობის ძეგლი, კასუბის მეფეების საფლავი უგანდაში. 2012 : მოლდოვის პარლამენტმა ქვეყნის პრეზიდენტად ნიკოლაე ტიმოფტი აირჩია. 2013 : საქართველოს მორაგბეთა ეროვნული ნაკრები მეექვსედ გახდა ევროპის ერთა თასის გამარჯვებული. 2014 : ე. წ. რეფერენდუმის შედეგად, ყირიმის ავტონომიურმა რესპუბლიკამ უკრაინისგან დამოუკიდებლობა გამოაცხადა და რუსეთის ფედერაციასთან შეერთების პროცესი დაიწყო. 2022 : მის მსოფლიო 2021-ის გამარჯვებული პოლონელი კაროლინა ბიელავსკა გახდა. რუსეთი ევროპის საბჭოდან გარიცხეს. ამ დღეს დაბადებულნი 1473 : ჰაინრიხ V — საქსონიის ჰერცოგი (1536–1541) 1751 : ჯეიმზ მედისონი — აშშ-ის პრეზიდენტი (1809–1817) 1839 : სიული პრიუდომი — ფრანგი პოეტი. 1852 : სესარ ვალიეხო — პერუელი პოეტი, მეამბოხე და ნოვატორი. 1859 : ალექსანდრე პოპოვი — რუსი ფიზიკოსი 1865 : ასპაზია — ლატვიელი პოეტი და დრამატურგი 1869 : გიორგი ბადრიძე — ქართველი ექიმი-პედიატრი. 1884 : ალექსანდრე ბელიაევი — საბჭოთა ფანტასტი-მწერალი 1884 : ჰარისონ ფორდი — ამერიკელი კინოს მსახიობი მუნჯი კინემატოგრაფიის პერიოდში. 1907 : კარლო კალაძე — ქართველი პოეტი, დრამატურგი 1911 : იოზეფ მენგელე — ნაცისტური გერმანიის სს-ის ოფიცერი 1915 : ჰალდუნ თანერი — თურქი მწერალი 1916 : მერსედეს მაკ-კემბრიჯი — ამერიკელი მსახიობი 1920 : ტონინო გუერა — იტალიელი მწერალი 1920 : ლეო მაკ-კერნი — ავსტრალიელი მსახიობი. 1921 : ფაჰდი — საუდის არაბეთის მეფე (1982–2005) 1933 : ბაქარ გიგინეიშვილი — ქართველი ენათმეცნიერი. 1941 : ბერნარდო ბერტოლუჩი — იტალიელი კინორეჟისორი და მწერალი. 1945 : რობერტ გეი — კოტ-დ’ივუარის მეთაური (1999–2000) 1949 : ვიქტორ გარბერი — ამერიკელი მსახიობი. 1953 : რიჩარდ სტოლმანი — ამერიკელი პროგრამისტი. 1954 : ნენსი უილსონი — ამერიკელი მომღერალი 1955 : იზაბელ იუპერი — ფრანგი კინო და ტელემსახიობი 1956 : ეველინე ვიდმერ-შლუმპფი — შვეიცარიელი პოლიტიკოსი 1957 : მერაბ აბრამიშვილი — ქართველი მხატვარი. 1957 : დავით ზურაბიშვილი — ქართველი ეკონომისტი, მწერალი და პოლიტიკოსი. 1962 : ცირა ბარამიძე — ქართველი ენათმეცნიერი 1967 : ტრეისი ბონემი — ამერიკელი მუსიკოსი. 1984 : ბრენდონ პრასტი — კანადელი ჰოკეისტი 1985 : გოჩა ხოჯავა — ქართველი ფეხბურთელი 1986 : ალექსანდა დადარიო — ამერიკელი მსახიობი და მოდელი 1989 : თეო უოლკოტი — ინგლისელი ფეხბურთელი 1993 : ტატო აბუსელიძე — ქართველი ფეხბურთელი 1993 : დავით სხირტლაძე — ქართველი ფეხბურთელი ამ დღეს გარდაცვლილნი 1185 : ბალდუინ IV იერუსალიმელი — იერუსალიმის მეფე. 1350 : ალფონსო XI — კასტილიის და ლეონის მეფე. 1736 : პერგოლეზი, ჯოვანი ბატისტა — იტალიელი კომპოზიტორი. 1940 : ლაგერლეფი, სელმა — შვედი მწერალი. 1982 : ბათიაშვილი, ირაკლი — ქართველი ენტომოლოგი. 1985 : ხუნდაძე, გიორგი — ქართველი ქირურგი დღესასწაულები მართლმადიდებელი ეკლესია აღნიშნავს შემდეგი წმინდანების ხსენების დღეს: იოანე ოქროპირი I – კათალიკოსი წმინდა ევტროპი, წმინდა კლეონიკე და წმინდა ვასილისკო პიამა ქალწული იხილეთ აგრეთვე სხვა თვეები: 0316


„ბარსელონა“ ლიონელ მესისთან ახალ კონტრაქტს გააფორმებს | imedinews imedi / 09 მარტი 2019, 16:06 / სანდო წყარო „ბარსელონა“ ლიონელ მესისთან ახალ კონტრაქტს გააფორმებს "ბარსელონას" ხელმძღვანელობა ლიონელ მესის ახალ კონტრაქტს შესთავაზებს. Tribuna-ს ინფორმაციით ხელშეკრულება 2023 წლამდე იქნება გათვლილი. არგენტინელის მოქმედი კონტრაქტი 2021 წელს იწურება. მსოფლიო ფეხბურთის ლეგენდა ლიონელ მესი, "ბარსელონას" შემადგენლობაში 2004 წლიდან თამაშობს. წლევანდელ სეზონში სამხრეთ ამერიკელმა 25 მატჩი ჩაატარა და 24 გოლი გაიტანა. კატალონიელები ამ დროისთვის ესპანეთის ჩემპიონატს ლიდერობენ. 04 ნოემბერი 2018, 22:50 მესი სამი თანაგუნდელის თამაშით უკმაყოფილოა


text: "ალი და ნინოს" ბრიუსელში აჩვენებენ 11:06 23.01.2017 (განახლებულია 11:45 25.01.2017) მოკლე ბმულის მიღება აზერბაიჯანელი მუსლიმ ალისა და ქართველი ნინოს სიყვარულის რომანტიკულ ისტორიას ბრიუსელში მაყურებელი ქალთა საერთაშორისო დღეს - 8 მარტს იხილავს. თბილისი, 23 იანვარი — Sputnik. ევროპარლამენტის წევრის ნორიკ ნიკოლაის ორგანიზებით აზერბაიჯანის ევროპული საზოგადოებისა (TEAS) და ევროკავშირში აზერბაიჯანისა და საქართველოს წარმომადგენლების მონაწილეობით ბრიუსელში 8 მარტს ფილმის "ალი და ნინო" ევროპული პრემიერა გაიმართება. ფილმი შექმნილია მწერალ გურბან საიდის ამავე სახელწოდების რომანის მიხედვით, იუწყება "Sputnik აზერბაიჯანი" TEAS-ის Facebook-გვერდზე განთავსებულ განცხადებაზე დაყრდნობით. საპრემიერო ჩვენებას დაესწრებიან აზერბაიჯანის ელჩი ბელგიასა და ლუქსემბურგში, ევროკავშირის წარმომადგენლობის ხელმძღვანელი ფუად ისკენდეროვი, საქართველოს ელჩი ბელგიასა და ლუქსემბურგში, ევროკავშირში წარმომადგენლობის ხელმძღვანელი ნატალი საბანაძე, ბელგიაში TEAS-ის წარმომადგენლობის დირექტორი მარკ ვერვილგენი. "ალი და ნინოს" აღმასრულებელი პროდიუსერია ჰეიდარ ალიევის ფონდის ვიცე-პრეზიდენტი ლეილა ალიევა, პროდიუსერი — კრის ტიკიე, რეჟისორი — BAFTA-ს პრემიის მფლობელი ასიფ კაპადია, სცენარის ავტორი — Academy Award-ის პრემიის ლაურეატი კრისტოფერ ჰემპტონი. ფილმში აღწერილია 1910-იანი წლების ბოლოს მომხდარი მოვლენები. არისტოკრატიული მუსლიმური გვარის მემკვიდრე ალი და ქართველი ქრისტიანი თავადის ქალი ნინო თავიანთი ბედნიერების უფლების მოსაპოვებლად ებრძვიან გარესამყაროს, სადაც ომი მძვინვარებს ქვეყნებს, რელიგიებს, იდეოლოგიებს და კულტურებს შორის. ფილმის მოქმედება კავკასიასა და ირანში ვითარდება პირველი მსოფლიო ომის მოვლენების ფონზე. მარია ვალვერდე და ადამ ბაკრი ალის როლს ფილმში მსახიობი ადამ ბაკრი განასახიერებს, რომელიც კინომანებისთვის ცნობილია ხანი აბუ-ასადის ფილმიდან "ომარი", რომელმაც 2014 წელს "ოსკარი" მიიღო. ხოლო ნინოს როლს ესპანელი მსახიობი მარია ვალვერდე ასრულებს, რომელიც ასევე ცნობილია მთავარი როლით ფილმში "სამი მეტრი ცის დონიდან". სურათის მსოფლიო პრემიერა გასული წლის 27 იანვარს აშშ-ში, პრესტიჟული საერთაშორისო კინოფესტივალის Sundance ფარგლებში გაიმართა.


მე არ ვიტყოდი, რომ ეს არაჰუმანური ფრაზაა, პირიქით არაფერია ისეთი ჰუმანური, როგორც ღირსება - ბოლოს და ბოლოს რუსთაველი შემიძლია დავიმოწმო, რომელიც გვასწავლის, რომ ნაძრახ სიცოცხლეს სახელოვანი სიკვდილი სჯობს. რა თქმა უნდა პირდაპირი მნიშვნელობით არც შოთა მოგვიწოდებს სიკვდილისკენ და არც მე მოვუწოდებ ვინმეს - ჩვენ ორივენი სიცოცხლეზე ვლაპარაკობთ და არა სიკვდილზე, კაცმა რომ თქვას, ძალიან მცირეა იმის შესაძლებლობა, რომ ადამიანმა უღრსად იცხოვროს და ღირსეულად მოკვდეს... თვითმკვლელობა არ არის ღირსების ინდულგენცია. ის მხოლოდ უღირსობის გააზრების აუტანლობიდან, მისი ჯოჯოხეთიდან გაქცევის ყველაზე იოლი საშუალებაა. მაგრამ საკუთარი უღირსობის გააზრებას გარკვეული ღირსება, მისი გააზრების კულტურა მაინც სჭირდება. ქართველი მაღალი ფუნქციონერებისა და პოლიტიკოსების უდიდესი ნაწილს კი ზოგადი კულტურის ძალიან დიდი დეფიციტი აქვთ, ამდენად მათთვის ღირსება ძალიან ელასტიური, დეფორმირებადი, თუ გნებავთ მოდელირებადი ცნებაა. ასეთებს ღირსების რამდენიმე მოდელი აქვთ შენახული თავიანთ სულიერების გარდერობში, რომელსაც "ამინდისა" და "სეზონის" მიხედვით ირგებენ კარგად შეკერილი კოსტიუმივით.


მტვრიანა მტვრიანა — ყვავილოვან მცენარეთა მამრობითი ორგანო, რომელშიც ვითარდება მტვრის მარცვლები. მიკროსპოროფილის ჰომოლოგიურია. ტიპური მტვრიანა შედგება მტვრიანის ძაფისა (შეიცავს გამტარ კონებს) და სამტვრე პარკისაგან, რომლის სიმეტრიული ნახევრები შეერთებულია და მიმაგრებულია მტვრიანას ძაფზე. მტვრიანა ოთხბუდიანია. თითოეულ ბუდეში — მიკროსპორანგიუმში — მეიოზის შედეგად წარმოიქმნება მიკროსპორები, რომელთაგანაც აქვე ვითარდება მამრობითი გამეტოფიტი — მტვრის მარცვლები. ყვავილში მტვრიანების ერთობლიობა ანდროცეუმს ქმნიან. მტვრიანები ყვავილსაჯდომზე განლაგებულია სპირალურად ან წრიულად. ყვავილში მტვრიანა ერთი ან ბევრია, თავისუფალი ან შეზრდილია სამტვრე პარკებით, ძაფებით, მთლიანად ან მიზრდილია ყვავილის სხვა ნაწილებთან — გვირგვინის ფურცლებთან, ბუტკოსთან. ლიტერატურა [რედაქტირება] - ქართული საბჭოთა ენციკლოპედია, ტ. 7, გვ. 184-185, თბ., 1984 წელი.


დიდი ხანია, კაფკა ჩემი ცხოვრების სპეციფიკურ თანამგზავრად იქცა. ან მე ვაქციე. ზუსტად აღარ მახსოვს. თუმცა აქ და ახლა ამას არ აქვს გადამწყვეტი მნიშვნელობა. კაფკას ლანდისთვის ხშირად სრულიად მოულოდნელ ადგილებში და სიტუაციებში მომიკრავს თვალი. იყო დრო, როცა კაფკაზე დისერტაციის დაცვასაც კი ვფიქრობდი. მაშინ ბევრს ვკითხულობდი და ვაგროვებდი კაფკაზე მასალას. ასე აღმოჩნდა ჩემს ბიბლიოთეკაში ვალტერ ბენიამინის, მორის ბლანშოს, ბორხესის, ბატაის, კამიუს, მაქს ბროდის, კლოდ დავიდის და სხვათა წიგნები, სტატიები თუ წერილები კაფკაზე. კაფკას ნაწარმოებების ეკრანიზაციებიდან 1993 წელს გამოსული დევიდ ჯონსის „პროცესი“ თუღა ვარგა – კაელ მაკლაჰლენის, დევიდ ტიულისის და ალფრედ მოლინას მონაწილეობით. სამწუხაროდ, სხვა რეჟისორთა ფილმებში კაფკა ცუდად ან სრულიად ვერგაგებულია. მოკლედ, ის დისერტაცია საბოლოოდ არ დაიწერა. სამაგიეროდ, როგორც უკვე ვთქვი, კაფკა იქცა ჩემი შეგნებული თუ შეუგნებელი ცხოვრების თანამგზავრად, რომელსაც ამასობაში როგორღაც დავუმეგობრდი კიდეც. მეტიც, მისი ლანდი ჩემს ამა თუ იმ ტექსტში ისე გაიელვებს ხოლმე, თითქოს ჩემი ფანტაზიის ნაყოფი კი არაა, არამედ დამოუკიდებელი ცხოვრება აქვს და თავისი ნებით მოგზაურობს წიგნიდან წიგნში, მოთხრობიდან მოთხრობაში, წინადადებიდან წინადადებაში. თან ეს იმდენად ხშირად ხდება, რომ დისტანცირებას ვერ ვასწრებ. იმის გარდა, რომ ჩემს ერთ ძველ მოთხრობას „ხსნადი კაფკა“ ქვია, ოდესღაც მე თვითონ კაფკას მოთხრობის, „მეტამორფოზის“ მთავარი პერსონაჟის ფსევდონიმით ვწერდი და ვაქვეყნებდი ჩემს ნაცოდვილარს. კაფკასთან დაკავშირებით კიდევ ბევრი რამის გახსენება შეიძლება, მაგრამ, სანამ საბოლოოდ მარაზმში გადავვარდნილვარ, ამ სენტიმენტალურ შესავალს შევეშვები და ბარემ მთავარ სათქმელზე გადავალ. მით უფრო, რომ სათქმელი კიდევ უფრო სენტიმენტალური მგონია. მაშ ასე, კაფკას და ჩემს შორის ოდესღაც რაღაც ძაფივით გაიბა. რომელიც, როგორც ახლა ვხვდები, დროთა განმავლობაში ნელ-ნელა მოკლდებოდა, თითქოს წვრილ, მაგრამ მტკიცე საცეცივით მექაჩებოდა და მეც თითქმის უნებურად სულ უფრო ვუახლოვდებოდი კაფკას მშობლიურ ქალაქს. სწორედ ამ ძაფმა ჩამომიყვანა საბოლოოდ პრაღაში და ოლშანსკას სასაფლაომდეც მიმიყვანა. დაკვირვებულმა თვალმა ამ მომლოცველობაში ინფანტილიზმზე უფრო, შეიძლება ნეკროფილია ამოიკითხოს. შეიძლება, ორივე ერთადაც. პირველი ხომ ხშირად მეორის სათავეა. მთავარი შესასვლელიდან კაფკას საფლავამდე 250 მეტრია. ამ მანძილის გავლისას ნახავ, რომ სხვათა საფლავებზე სულ რამდენიმე კენჭი დევს – მაქსიმუმ ათამდე – ისიც უკეთეს შემთხვევაში. ხშირად საფლავთა უმეტესობა მოვლილი, მაგრამ „ცარიელია“ ანუ სრულიად უკენჭოა. კაფკას პატარა საფლავი კი – სადაც მთელი მისი ჯალაბობა მარხია – მთლად კენჭებითაა სავსე. ამა თუ იმ თანამედროვე შენობის დეკორატიული ფრაგმენტი გეგონება. ისე, თვითონ კაფკა დღეს პრაღაში ერთ-ერთ მთავარ დეკორაციად და მასობრივი მოხმარების საგნადაა ქცეული. პრაღის ბაზარზე კაფკა სრულიად უკონკურენტო საქონელია. სიმართლე ითქვას, ცოტა გულის ამრევიც კია ამდენი კაფკა, რომელიც ხან ჭიქიდან გიყურებს, ხან – პლაკატიდან, ხან – კეპიდან, მაისურიდან, ბლოკნოტიდან, კონვერტიდან, თერმოსიდან, ბროშიდან, კალმისტრიდან, კალენდრიდან, სტიკერიდან, ბარათიდან, წიგნის სანიშნიდან, მაცივარზე მისაკრავი მაგნიტიდან, ასანთის კოლოფიდან, ბოთლის გასახსნელიდან, და ა.შ., და ა.შ. გუშინ მაღაზიაში კაფკას სახე მამაკაცის საცვალზეც კი ვნახე. ასეთივე საცვლებზე იქვე ჰომეროს სიმფსონი და სუპერმენი იყო გამოსახული. არ ვიცი, თვითონ კაფკას რა რეაქცია ექნებოდა, საკუთარი ფოტო რომ ენახა მამა სიმფსონსა და სუპერმენს შორის, ისიც საცვალზე. ვინ იცის, შეიძლება, გულიანადაც ეცინა. მით უფრო, რომ საქმეში ჩახედულმა ხალხმა იცის, იუმორთან მწყრალად კაფკა არასდროს ყოფილა. ეს ხომ ის კაცია, რომლის ერთ-ერთი მთავარი მოთხრობის პერსონაჟი იღვიძებს რა ერთ შაბათ დილით, აღმოაჩენს, რომ საშინელ მწერად გადაქცეულა. მოკლედ, პრაღაში თითქმის ყველაფერი კაფკათია გაჟღენთილი, ინფიცირებული, შეწამლული... მართლაც, გეგონება, ამ ქალაქში ოდესღაც ახირებულმა მებაღემ ჩაიარა, რომელმაც საგნები და ნივთები უცნაური შემადგენლობის, კაფკასგამოსახულებიანი ქიმიკატით შეწამლა. დღევანდელი პრაღა ქრონოტოპოსია – დრო-სივრცე, სადაც კაფკა ნებისმიერ როკ-, კინო- თუ რელიგიურ ვარსკვლავსა და ტოპ მოდელს აჭარბებს ცნობადობით. ასე რომ, თავისუფლად შეიძლება, ეს ადგილი ერთგვარ კაფკასიადაც კი წარმოვიდგინოთ. თუმცა, ამდენი კაფკა ოლშანსკას მონახულების შემდეგ ვნახე. მანამდე კი, როგორც ჩანს, კაფკას საფლავისთვის არა მარტო ცნობიერად, ქვეცნობიერადაც არ მიმინიჭებია გამაღიზიანებლის ფუნქცია, არ წარმომიდგენია იგი ერთგვარ ემოციურ სტიმულატორად. შესაბამისად, არც გამკვირვებია, იმ მომენტში ჩემს ტვინში ქიმიური რეაქცია რომ არ მომხდარა, და სრულიად მშვიდად, აუღელვებად მოვინახულე ადგილი, სადაც ჩემი ცხოვრების ყველაზე უპრეტენზიო და კომფორტული თანამგზავრი, შეიძლება ითქვას, თავისებური პარტნიორიც კი, მარხია. მივედი ისე, ყოველგვარი ზეამოცანის გარეშე. ასე რომ, ამას ვერც განჯადოებას დავარქმევ, ვერც ჭიპლარის გადაჭრას. აქ მაინცდამაინც ვერც რამე თერაპიის მსგავსს ვხედავ. ამ მშვიდ ვიზიტს ერთადერთი ფრაზით შევაჯამებდი: „მივედი, ვნახე, წამოვედი“.


text: სადაზღვევო ბაზრის საფუძვლიანმა შესწავლამ განაპირობა ალდაგი ბისიაის სადაზღვევო პროდუქტების მიმზიდველობა როგორც უნიფიცირებული პროცედურებით, ასევე მოქნილი სატარიფო სისტემით. კომპანიის მომსახურების სტრატეგიის მნიშვნელოვანი ნაწილია თითოეული მომხმარებლისადმი ინდივიდუალური მიდგომა. მათი ინტერესებისა და მოთხოვნების გათვალისწინება საშუალებას გვაძლევს შევქმნათ სპეციალური (არასტანდარტული) სადაზღვევო პროდუქტები, რაც უფრო კონკურენტულს ხდის კომპანიის მომსახურებას. ჩვენ ვემსახურებით მსხვილ კლიენტებს, მათ შორის: თბილისის საერთაშორისო აეროპორტი , ბათუმის საერთაშორისო აეროპორტი , ფოთის პორტი , ბათუმის პორტი , ჯეოსელი , ბათუმის საკონტეინერო ტერმინალი , მაკდონალდი ,სასტუმრო მერიოტი , რაკიინ დეველოპმენტი , ბათუმის ნავთობ ტერმინალი და ა.შ.


text: არჩევნებამდე ერთი თვით ადრე არასამთავრობო ორგანიზაცია "სამართლიანი არჩევნები" განგაშს ტეხს. ცენტრალურმა საარჩევნო კომისიამ ვერ უზრუნველყო ამომრჩეველთა სიების დროული გამოქვეყნება და მათი განთავსება ინტერნეტში. ცესკომ ასევე ვერ მოახერხა დათქმულ ვადებში საუბნო საარჩევნო კომისიათა თავმჯდომარეების დანიშვნა, საარჩევნო უბნების საზღვრებისა და მისამართების დაზუსტება, სიების გადაცემა საოლქო საარჩევნო კომისიებისათვის. მოგითხრობთ იმის შესახებ, თუ რა საფრთხეებს შეიცავს ვადების გადაწევის თაობაზე ცესკოს მიერ მიღებული დადგენილება. ხელისუფლების მიერ ამომრჩეველთა სიების დაზუსტებასა და გამჭვირვალობაზე ნაკისრი ვალდებულების მიუხედავად, ცენტრალურმა საარჩევნო კომისიამ ვერ უზრუნველყო ამომრჩეველთა სიების დროულად, ანუ 27 სექტემბრამდე გამოქვეყნება და 22 სექტემბრის დადგენილებით ეს ვადა 2 ოქტომბრამდე გადასწია. არასამთავრობო ორგანიზაციის "სამართლიანი არჩევნების" საინფორმაციო კოორდინატორი ქეთი ცხომელიძე იმ საფრთხეზე საუბრობს, რომელსაც ამომრჩეველთა სიების დაგვიანებით გამოქვეყნება ქმნის: [ქეთი ცხომელიძის ხმა] "მე, როგორც ერთ-ერთ ჩვეულებრივ ამომრჩეველს მეზღუდება დრო, რომლის განმავლობაშიც შემიძლია გადავამოწმო ჩემი თავი სიაში. დროის შეზღუდვა საკმაოდ მწვავე პრობლემაა, ვინაიდან, როგორც ცნობილია, ბოლო ცვლილებები ერთიან სიაში შეიძლება შევიდეს მხოლო და მხოლოდ... ბოლო ვადა არის არაუგვიანეს 29 ოქტომბრისა". "სამართლიანი არჩევნების" საზოგადოებასთან ურთიერთობის დირექტორი, თამარ ჟვანია სხვა არანაკლებ სერიოზულ საფრთხეებზეც საუბრობს: [თამარ ჟვანიას ხმა] "ჩვენ ასევე საფრთხეს ვხედავთ იმ ოლქებში, სადაც მოხდა საუბნო საარჩევნო კომისიების თავმჯდომარეების დანიშვნის შესახებ განკარგულებების გაუქმება. თუ უბანს თავმჯდომარე არა ჰყავს, ფაქტობრივად, უბნის ფუნქციონირება ჩაშლილია ამ შემთხვევაში... არის აბსოლუტური გაუგებრობა საუბნო კომისიათა თავმჯდომარეებთან დაკავშირებით. არის ორხელისუფლებიანობა, არის სამხელისუფლებიანობა. ძველი საოლქო კომისიის თავმჯდომარის მიერ დანიშნული საუბნო კომისიის თავმჯდომარეები, ახალი საოლქო კომისიის თავმჯდომარის მიერ დანიშნული უბნის თავმჯდომარეები და რა ხდება, საერთოდ ვერ გაიგებთ". თუ რატომ ვერ გაართვა დათქმულ ვადებში ცესკომ თავი სახელმწიფოს მიერ ნაკისრ ვალდებულებებს, ამის შესახებ კომენტარის გაკეთება ცენტრალური საარჩევნო კომისიის იურიდიული სამსახურის უფროსს, კახა კახიშვილს ვთხოვე. [კახა კახიშვილის ხმა] "ჩვენ პირველ რიგში უნდა გავამახვილოთ ყურადღება იმაზე, რამდენად მავნებლობა იყო, რომ არჩევნებამდე ორი თვით ადრე საქართველოს პარლამენტმა მიიღო ორგანული კანონი, საარჩევნო კოდექსი, ანუ ეს, ფაქტიურად, ის ვადა არ იყო, სადაც შეიძლებოდა ნორმალურად არჩევნებისთვის მომზადებულიყო როგორც ცესკო, ასევე სხვა სუბიექტები". "სამართლიან არჩევნების" აღმასრულებელი დირექტორი ზურაბ ჭიაბერაშვილი აცხადებს, რომ შექმნილ ვითარებაში ხელისუფლებისათვის ანგარიშის გაწევას არ აპირებენ. მისი თქმით, უპირველესი ამომრჩევლის ინტერესი უნდა იყოს. [ზურაბ ჭიაბერაშვილის ხმა] "საშუალება, რომ გადავამოწმოთ ჩვენი თავი სიაში, დღეები იზღუდება, ესე იგი მოკლდება და, ბუნებრივია, ყველას და ყველაფერს უნდა გავუწიოთ ანგარიში ამ ქვეყანაში, გარდა თავად ამომრჩევლისა. ჩვენ გვინდა, რომ პირველ რიგში ამომრჩეველს გავუწიოთ ანგარიში და მერე ყველა დანარჩენს - დაწყებული თითოეული სტრუქტურიდან, დამთავრებული ყოველი პოლიტიკური პარტიით. პირველ რიგში ამომრჩევლის ინტერესი უნდა იქნას დაკმაყოფილებული" .


„საქმის მასალებში ძალიან ბევრი ფოტოა იმის ამსახველი, თუ როგორ აჩვენებს გამოძიებას ბრალდებული რესტორანში როგორ შევიდა, სად დაჯდა, როგორ გამოვიდა, შემთხვევა სად მოხდა და დანა სად მოისროლა. დანაშაულის ჩადენის შემდეგ დანა ჯიბეში ხომ არ ექნებოდა?! ვ.ქ–მ დეტალურად აღწერა ყველაფერი, მიუხედავად იმისა, რომ ძალიან პირად საკითხებს ეხებოდა“ – ამბობს სამარჯიშვილი.


გურამ ნიკოლაშვილი: საერთაშორისო “გაპრავების” ინსტრუმენტად ლობისტების გამოყენების პრაქტიკა სწორედ სააკაშვილის ხელისუფლების დროს დამკვიდრდა და მათი დისკრედიტაციაც მაშინ მოხდა, ენდიაის კვლევებისა არ იყოს » NSP.ge როდესაც სააკაშვილის მთავრობის ლობისტები ღიმილიანი საქართველოს იმიჯს ჰყიდნენ, ქვეყანა 1 ადგილზე მოხვდა ევროპის მასშტაბით მოსახლეობის რაოდენობასთან პატიმრების რიცხვის თანაფარდობით, 99.99% -იანი გამამტყუნებელი განაჩენებით, ღამის ნოტარიუსების ნოუ-ჰაუთი და დატერორებული ბიზნესის მასშტაბით, მოსმენებით და თვალთვალით ,- საჯარო პოლიტიკის სპეციალისტი გურამ ნიკოლაშვილი სოციალურ ქსელში ,,ბლოგს“ აქვეყნებს, სადაც საუბრობს თუ როგორ არ მოეწონა ქართულ ოპოზიციურ მედიას ბრიტანული „ტელეგრაფის“ სტატია ბიძინა ივანიშვილის ქველმოქმედებაზე და რადიო თავისუფლების ჟურნალისტის, სოფიკო ვასაძის ,,კრიტიკულ“ წერილს ეხმიანება, რომელიც ვასაძემ ბრიტანულ გამოცემა ,,ტელეგრაფში“ ბიძინა ივანიშვილის შესახებ გამოქვეყნებულ სტატიას „ყოფილი ქარხნის მუშა დღეს მსოფლიოში ყველაზე გულუხვი დონორია COVID-19-ის წინააღმდეგ ბრძოლაში“ მიუძღვნა ,,ლობისტებთან ურთიერთობა და მათი ქმედითი გამოყენება სააკაშვილის ხელისუფლებას უკავშირდება. გრინბერგ-როზნერი, ორიონ სტრატეჯი, რენდი შენემანი და ბათუ ქუთელია, გიგა ბოკერიას ხელმოწერილი კონტრაქტები და ამბები. ცხრაწლიანი მმართველობისას არ ყოფილა ერთი დღეც კი ისეთი, როდესაც სააკაშვილის მთავრობას არ ესარგებლოს ლობისტთა მომსახურებით, გაუმჭვირვალედ, ოპოზიციისგან საიდუმლო გრიფით დამალული კონტრაქტებით და მიტაცებული ტელეარხებით მოყოლილი ამბები დემოკრატიის შუქურაზე ინგლისურენოვანი სპიკერებით. როდესაც ლობისტები ღიმილიანი საქართველოს იმიჯს ჰყიდნენ, ქვეყანა 1 ადგილზე მოხვდა ევროპის მასშტაბით მოსახლეობის რაოდენობასთან პატიმრების რიცხვის თანაფარდობით; 99.99%_იანი გამამტყუნებელი განაჩენებით, ღამის ნოტარიუსების ნოუ-ჰაუთი და დატერორებული ბიზნესის მასშტაბით, მოსმენებით და თვალთვალით. საერთაშორისო “გაპრავების” ინსტრუმენტად ლობისტების გამოყენების პრაქტიკა სწორედ მაშინ დამკვიდრდა და მათი დისკრედიტაციაც მაშინ მოხდა, ენდიაის კვლევებისა არ იყოს“,- წერს გურამ ნიკოლაშვილი. საჯარო პოლიტიკის სპეციალისტი იმის მიზეზად, რომ ჟურნალისტი სოფიკო ვასაძე მთავრობის და ოცნების ლობისტურ კონტრაქტებს ერთ ყულაბაში ყრის, სააკაშვილის მიერ დამკვიდრებულ პრაქტიკას ასახელებს, როცა პარტიის და სახელმწიფოს გარჩევა არ იყო ადვილი საქმე. ,,მიუხედავად ბევრი ძიებისა, ჟურნალისტმა მაინც ვერ გაარკვია, რომელმა ლობისტმა მიაწოდა ტელეგრაფს სიმართლე, მთავრობის თუ ოცნების“,- წერს გურამ ნიკოლაშვილი


text: საოკუპაციო ხაზთან მდებარე სოფლების მოსახლეობას განსაკუთრებული მხარდაჭერა სჭირდება – გიორგი ხოჯევანიშვილი | Spacesnews მთავარი რეგიონული სივრცე საოკუპაციო ხაზთან მდებარე სოფლების მოსახლეობას განსაკუთრებული მხარდაჭერა სჭირდება – გიორგი ხოჯევანიშვილი საოკუპაციო ხაზთან მდებარე სოფლების მოსახლეობას განსაკუთრებული მხარდაჭერა სჭირდება – გიორგი ხოჯევანიშვილი საოკუპაციო ხაზთან მდებარე სოფლებს და აქ მცხოვრებ მოსახლეობას განსაკუთრებული მხარდაჭერა სჭირდებათ, რათა უზრუნველყოფილნი იყვნენ როგორც გამართული ინფრასტრუქტურით, ისე სახელმწიფო პროგრამებით მიღებული სარგებელით, – ამის შესახებ ,,ქართული ოცნება – დემოკრატიული საქართველოს" კასპისა და გორის მაჟორიტარი დეპუტატობის კანდიდატმა გიორგი ხოჯევანიშვილმა დიცში, ქორდსა და არბოში გამართულ შეხვედრებზე ისაუბრა. ,,დიცი-ქორდი-არბოს საავტომობილო გზის სრული რეაბილიტაცია განვახორციელე. ასევე, სოფელ არბოში ნიკო ლომოურის სახლ-მუზეუმს რეაბილიტაცია ჩაუტარდა, რომელიც სამომავლოდ ერთ-ერთ საგანმანათლებლო კერად უნდა იქცეს. მახსოვს, როდესაც პირველად შევხვდი არბოელებს, მათგან წამოვიდა მუზეუმის რეაბილიტაციის ინიციატივა, ერთად დავგეგმეთ და მალევე განვახორციელეთ. ამავდროულად, ქორდსა და არბოში სასმელი წყლის სისტემების მოწყობა მიმდინარეობს. ეს საკმარისი არ არის და ადგილობრივების ჩართულობით, ეტაპობრივად, თითოეულ პრობლემურ საკითხს გადავჭრით ", – აღნიშნა დეპუტატობის კანდიდატმა. Previous articleნათია თურნავამ "ევროპულ საქართველოს" მიმართა – თქვენს მთავრობაში ვიყავი და ვნახე, როდის შეეშვით რეფორმებს და დაიწყეთ ბიზნესის ტერორი Next articleეს სირცხვილზე უარესი იყო – რუსეთის ნაკრების ყოფილმა ფორვარდმა "ლოკომოტივის" მოგებაზე ილაპარაკა


ჯგუფმა AC/DC საზოგადოებას ორი სიახლის შესახებ ამცნო. კარგი სიახლე ისაა, რომ სულ მალე ჯგუფის ახალი ალბომი Rock or Bust გამოვა. ცუდი სიახლე კი ისაა, რომ ეს იქნება ჯგუფის ისტორიაში პირველი ალბომი ლეგენდარული გიტარისტის, მალკოლმ იანგის გარეშე. როგორც გაირკვა, მალკოლმმა პენსიაში გასვლა ჯანმრთელობის ცუდი მდგომარეობის გამო გადაწყვიტა. როგორც ჯგუფის ოფიციალურ ვებ-გვერდზე გამოქვეყნდა ინფორმაცია, Rock or Bust 2 [...]


„გახარია არის მისი პირადი მინისტრი და ვეთანხმები მოსაზრებას, რომ ვინც არ უნდა დაინიშნო ბიძინა ივანიშვილის პირობებში, ის იქნება ბიძინა ივანიშვილის პირადი ნების აღმსრულებელი. უბრალოდ, შეიძლება, შეარჩიოს უფრო ეფექტიანად შემსრულებელი პრემიერმინისტრი,“ - განაცხადა კორძაიამ.


ჰოლოკოსტის უარყოფა ჰოლოკოსტის უარყოფა (ჰოლოკოსტის რევიციონიზმი) — ნეგაციონიზმი და მტკიცება, რომლის თანახმადაც ჰოლოკოსტი არ არსებობდა ისე, როგორც მას საყოველთაოდ მიღებული ისტორიოგრაფია აღწერს.[1][2][3] ჰოლოკოსტის უარმყოფელნი თავიანთ თეორიაში ასახელებენ თეზისებს, რომელთა თანახმადაც ადგილი ჰქონდა მასობრივ გაყ 1000 ლბებებს, ფალსიფიკაციებს და ფაქტების დამალვას ებრაელების სასარგებლოდ.[4][5][6][7] ამავე დროს, ძირითადად კამათი მიდის შემდეგ საკითხებზე[3][8][9][10][11]: - ებრაელთა მასობრივი დაღუპა იყო მესამე რაიხის ხელისუფლების მიზანმიმართული პოლიტიკის შედეგი; - ებრაელების მასობრივი განადგურებისთვის შექმნეს გაზის კამერები და სიკვდილის ბანაკები; - ნაციონალ-სოციალისტების და მათი მოკავშირეების მიერ კონტროლირებად ტერიტორიაზე ებრაული მოსახლეობის საერთო დანაკარგი ხუთიდან ექვს მილიონამდე ადამიანს შეადგენს. გარდა ამისა, უარმყოფელნი ხშირად აცხადებენ, რომ ზემოთხსენებული ინფორმაცია შეგნებულად იყო ფალსიფიცირებული სიონისტების მიერ, რაც გამოსძალავდა ფულს გერმანიას და მის მოკავშირეებს და გაამართლებდა ისრაელის სახელმწიფოს შექმნას.[3][9][10][12] პროფესიონალი ისტორიკოსების უმრავლესობა ახასიათებს ჰოლოკოსტის უარყოფას როგორც არამეცნიერულ და პროპაგანდისტულ საქმიანობას.[13][14] ისინი აღნიშნავენ, რომ უარმყოფელნი ხშირად იგნორს უცხადებენ გამოკვლევების მეცნიერუ 1000 ლ მეთოდებს და ხშირად აქვთ ანტისემიტური და ნეონაცისტური შეხედულებები.[2][9][10][15][16] გაეროს გენერალურმა ასამბლეამ რეზოლუცია No 60/7-ში (2005 წლის 21 ნოემბერი), კენჭისყრის გარეშე, დაგმო ჰოლოკოსტის, როგორც ისტორიული მოვლენის სრული ან ნაწილობრივი უარყოფა.[17] 2007 წლის 26 იანვარს, ჰოლოკოსტის მსხვერპლის ხსოვნის წინადღეს, გენერალურმა ასამბლეამ მიიღო რეზოლუცია No 61/255 ჰოლოკოსტის უარყოფა, რომელშიც დაგმო ჰოლოკოსტის, როგორც ისტორიული მოვლენის უარყოფა.[18] არაერთ ქვეყანაში ჰოლოკოსტის საზოგადოდ უარყოფა კანონის დარღვევად ითვლება.[19] სექციების სია რევიზიონისტების არგუმენტები[რედაქტირება | წყაროს რედაქტირება] თავიანთი თეზისების მხარდასაჭერად რევიზიონისტებს შემდეგი არგუმენტები მოჰყავთ:[3][20][21][22] - კომპაქტური დასახლების ადგილებიდან ებრაელების მასობრივი გაუჩინარება განადგურების კი არა, დეპორტაციის და გადასახლების შედეგია - ებრაელების განადგურების ბრძანების დოკუმენტების არარსებობა მოწმობს იმას, რომ ისინი არც არასდროს არსებობდნენ, რადგანაც დაჩქარებული უკან დახევის მათი განადგურება შეუძლებელი იყო; - ჰოლოკოსტის დანაშაულების მოწმობების რაოდენობა იმაზე ნაკლებია, ვიდრე ეს ზოგადად არის მიღებული, ხოლო არსებული ჩვენებები ებრაელთა განადგურების შემდეგ ხშირად ერთმანეთს ეწინააღმდეგებიან; - ოფიციალურ ისტორიოგრაფიაში მოცემული მსხვერპლთა რაოდენობის გვამების დაწვა და მათი გაზით მოწამვლა ტექნიკურად და ეკონომიკურად შეუძლებელი იყო. ამავე დროს, რევიზიონისტთა ნაწილი არ უარყოფს, რომ ებრაელთა დიდი ნაწილი ნაცისტებმა კონცბანაკებში გაგზავნეს, სადაც არაერთი მათგანი შიმშილს და დაავადებებს ემსხვერპლა. გარდა ამისა, ისინი არ უარყოფენ, რომ ნაცისტები მასობრივად ხვრეტდნენ ებრაელებს აღმოსავლეთ ფრონტზე.[3][8] დემოგრაფია[რედაქტირება | წყაროს რედაქტირება] რევიზიონისტთა ნამუშევრებში დემოგრაფიული პრობლემა ცოტათი არის განხილული და თეორიის ერთ-ერთი ყველაზე სუსტი ადგილია. ეს განპირობებულია იმით, რომ რევიზიონისტებისთვის რთულია იპოვონ ახსნა, თუ სად გაქრა მილიონობით ებრაელი ევროპული კონტინენტიდან.[23] როგორც ამტკიცებს პაველ პოლიანი, პირველი სერიოზული ნამუშევარი ჰოლოკოსტის დემოგრაფიული მონაცემების კვლევასთან დაკავშირებით 1958 წელს, ამერიკელმა სოციოლოგმა ფრენკ ჰენკინსმა. ნამუშევარი გამოქვეყნდა ავტორის გარდაცვალების შემდეგ, 1983 წელს. ჰანკინსი არ უარყოფდა დაღუპულთა რაოდენობას, თუმცა, ამტკიცებდა, რომ 6 მილიონიანი მსხვერპლის დიდ ნაწილზე პასუხისმგებელია სტალინი და არა ჰიტლერი. როგორც პოლიანი წერს, არქივების გახსნის შემდეგაც კი ვერ მოხერხდა საბჭოთა კავშირში ანტი-ებრაული პოლიტიკის გატარების დამადასტურებელი დოკუმენტები.[24] იგი ასევე აკრიტიკებს ჰენკინსს წყაროებით და აჩვენებს, თუ როგორ მივიდა ჰენკინსი არასწორ დასკვნამდე. მიუხედავად ამისა, ჰენკინსმა შექმნა ბაზა მომავალი უარმყო ff6 ფელთათვის და ასევე აჩვენა გენოციდის მსხვერპლის დემოგრაფიული აღრიცხვის რეალური პრობლემები.[25] 1983 წელს, ჰენკინსის წიგნის გამოსვლის შემდეგ, მწერალმა უოლტერ სენინგმა[კომ. 1] გამოსცა წიგნი აღმოსავლეთი ევროპის ებრაელების გაქრობა (აღმოსავლეთევროპული ებრაელობის გაქრობა).[26][27] წიგნში მან დაწერა, რომ ევროპელი ებრაელების დიდმა ნაწილმა არალეგალურად, ოფიციალური სტატისტიკის შემოვლით მოახდინა ემიგრაცია საბჭოთა კავშირში, ამერიკის შეერთებულ შტატებში და პალესტინაში.[28] ერთ-ერთმა უარმყოფელმა, არტურ ბატცმა განაცხადა, რომ ვითომ მოკლული ებრაელების დიდი ნაწილი გადარჩა, თუმცა, მოგვიანებით აღარ აღადგინა ურთიერთობა ომისამდელ ნათესავებთან.[1][29] რევიზიონისტების კრიტიკოსები ამახვილებენ ყურადღებას იმაზე, რომ დღემდე არ არის მოყვანილი რეალისტური ახსნა იმისი, თუ სად გადაასახლეს 5-6 მილიონი ებრაელი.[30] კერძოდ, სენინგი თავის გამოთვლებში იყენებდა აბსოლოტურად ყალბ მონაცემებს და იგნორირებდა ოფიციალურ მონაცემებს. გარდა ამისა, გამოყენებული წყაროებიდან იგი იყენებდა მხოლოდ იმეებს, რომელიც მის თეორიას ადასტურებდა.[31] დემოგრაფი სერჟო დელა პერგოლა თვლის, რომ ჰოლოკოსტის შედეგი იყო ებრაული მოსახლეობის მარტო ევროპაში კი არა, მთელ მსოფლიოში კატასტროფული შემცირება. იგი აღნიშნავს, რომ თუ 1939 წელს მსოფლიოში ებრაული მოსახლეობა შეადგენდა 0,75%-ს, XXI საუკუნის დასაწყისისთვის ებრაელები მსოფლიოს მოსახლეობის 0,23%-ს წარმოადგენდნენ. მისი გამოთვლებით, ჰოლოკოსტის გარეშე მსოფლიოს ებრაული მოსახლეობა 1990 წლისთვის 20-31 მილიონი ადამიანი უნდა ყოფილიყო. სინამდვილეში, ეს ციფრი მხოლოდ 13 მილიონი იყო.[32]. ჰოლოკოსტის მკვლევარები ეყრდნობიან ებრაელების განადგურების არსებულ და ხელმისაწვდომ სტატისტიკას და დოკუმენტებს, რომლებიც Schutzstaffel-ის ორგანოებმა შეადგინეს. უარმყოფელნი კი ძირითადად იგნორირებენ გერმანულ დოკუმენტებს და ანგარიშებს, მათ შორის ორ ანგარიშს, რომელიც შეადგინა ჰიმლერის წარმომადგენელმა დოქტორმა რიხარდ კორხერმა. კოხერის მიხედვით, 1943 წლის 31 მარტისთვის ევროპაში ებრაული მოსახლეობა 4,5 მილიონი ადამიანით უნდა შემცირებულიყო.[33][34][35] ჰოლოკოსტის მემორიალური მუზეუმის, იად ვა-შემის მიხედვით, 2010 წლის დეკემბრისთვის ჰოლოკოსტის 4 მილიონი მსხვერპლი იდენტიფიცირებულია.[36] დოკუმენტები განადგურებასთან დაკავშირებით[რედაქტირება | წყაროს რედაქტირება] იურგენ გრაფი წერს, რომ არ არის ნაპოვნი ჰიტლერის არც ერთი ბრძანება, რომელშიც ნახსენებია ებრაელების ფიზიკური განადგურება. დეივიდ ირვინგი ამტკიცებდა, რომ პირველად დოკუმენტებზე დაყრდნობით ჰიტლერის ბიოგრაფიის წერის დროს მან ვერ აღმოაჩინა დოკუმენტები, რომლებიც ფიურერის[კომ. 2] გენოციდთან დაკ 1000 ვშირებულობას დაამტკიცებდა.[37] ირვინგმა შესთავაზა ათასი ფუნტ-სტერლინგი ნებისმიერ პირს, ვინც შეძლებდა წარმოედგინა ომისდროინდელი ერთი დოკუმენტი მაინც, რომელიც დაამტკიცებდა, რომ ჰიტლერმა, იცოდა, მაგალითად, ოსვენცემზე.[38] განადგურებასთან დაკავშირებით ნაპოვნ დოკუმენტებს უარმყოფელნი ხშირად ომისშემდგომ ნაყალბევს უწოდებენ.[29] ტერმინ ებრაული საკითხის საბოლოო გადაწყვეტას ისინი განმარტავენ როგორც გადასახლებას ან დეპორტაციას, თუმცა, არა როგორც განადგურებას.[39] საყოველთაოდ მიღებული თვალსაზრისის მხარდამჭერები ამტკიცებენ, რომ ებრაელების განადგურების გეგმა არსებობდა და მესამე რაიხის უმაღლესი პირები ამასთან დაკავშირებით ერთგვაროვან განცხადებებს აკეთებდნენ. მაგალითად, გებელსის დღიურში ეწერა[40]: - 1942 წლის 15 თებერვალი: ფიურერმა კიდევ ერთხელ გამოხატა მ 1000 ადყოფნა შეუბრალებლად გაწმინდოს ევროპა ებრაელებისაგან. აქ არ უნდა ჰქონდეს ადგილი არანაირ ფაქიზ სენტიმენტალიზმს. ებრაელებმა დაიმსახურეს ის კატასტროფა, რომელსაც ახლა მათ მიმართებაში აქვს ადგილი. ჩვენ უნდა დავაჩქაროთ ეს პროცესი ცივი შეუბრალებლობით. - 1942 წლის 27 მარტი: ეს არის საკმაოდ ვარვარული პროცედურა და აქ ის ზუსტად აღწერილი არ იქნება. ცოტა ებრაელი დარჩება. მთლიანობაში, შეიძლება ითქვას, რომ მოგვიწევს 60 პროცენტის ლიკვიდირება, სამუშაო ძალად კი მხოლოდ 40 პროცენტის გამოყენება შეიძლება.ორიგინალი ტექსტი (გერმანული) - Der Führer gibt noch einmal seiner Meinung Ausdruck, daß er entschlossen ist, rücksichtslos mit den Juden in Europa aufzuräumen. Hier darf man keinerlei sentimentalen Anwandlungen haben. Die Juden haben die Kastastrophe, die sie heute erleben, verdient. Sie werden auch ihre eigene Vernichtung erleben. Wir müssen diesen Prozeß mit einer kalten Rücksichtslosigkeit beschleunigen. - Es wird hier ein ziemlich barbarisches und nicht näher zu beschreibendes Verfahren angewandt, und von den Juden selbst bleibt nicht mehr viel übrig. Im großen und ganzen kann man wohl feststellen, daß 60 Prozent davon liquidiert werden müssen, während nur 40 Prozent in die Arbeit eingesetzt werden können. ნაცისტების გამოთვლებით, ევროპაში ცხოვრობდა 11 მილიონი ებრაელი, მათი 60% კი 6,6 მილიონ ადამიანს. ებრაელების მიზანმიმართულ და მასობრივ განადგურებაზე ანალოგიურ ერთგვაროვან განცხადებებს აკეთებდნენ ჰიტლერი, ჰიმლერი და სხვა უფრო დაბალი რანგის ჩინოვნიკები. დოკუმენტი, რომელშიც ასახული იქნება ებრაელების მასობრივი განადგურების 1000 ეგმის მიღების ზუსტი თარიღი, არ არსებობს. მიუხედავად ამისა, ისტორიკოსთა ნაწილი დარწმუნებუია, რომ ამგვარი დოკუმენტი არსებობდა და მიღებული იყო 1941 წლის გაზაფხულში ან ზაფხულში. წიგნი ევროპეული ებრაულობის კატასტროფის ავტორები თვლიან, რომ ეს შეიძლებოდა ყოფილიყო ჰიტლერის საიდუმლო ზეპირი ბრძანება. ისინი ეყრდნობიან გერმანელ ისტორიკოს მარტინ ბროსცატს, რომელიც თავის წიგნ ჰიტლერის სახელმწიფოში იკვლევდა გერმანიის მმართველობის სისტემას. ამავე აზრზე არიან ისტორიკოსები ჰელმუტ კრაუზნიკი და ბროსცატი. ისინი თვლიან, რომ განადგურების დოკუმენტი გამოჩნდა უფრო გვიან ან საერთოდ არ არსებობდა, თუმცა, აღნიშნავენ, რომ ამგვარი პოზიცია სულაც არ ნიშნავს იმას, რომ ისინი უარყოფენ გერმანელების მიერ გატარებული ებრაელების მასობრივი გენოციდის პოლიტიკას. კრისტოფერ ბრაუნინგი თვლის, რომ გადასხლების თავდაპირველი გეგმის შეცვლა განადგურების გეგმებზე მოხდა 1941 წლის სექტემბერ-ოქტომბერში. მასობრივ განადგურებაში ჰიტლერის პირადი ჩართულობა არ იწვევს ეჭვს ისტორიკოსთა უმრავლესობაშ. კერძოდ, საულ ფრიდლენდერს მაგალითად მოჰყავს აინზატცგრუპების პირადი ანგარიშები და 1942 წელს გაცემული ჰიტლერის პირდაპირი ბრძანება, სადაც იგი ითხოვდა უკრაინაში, როვნოს რაიონში მცხოვრები ებრაელების განადგურებას. გარდა ამისა, ანდერძში, რომელიც ფიურერმა თვითმკვლელობამდე 1 დღით ადრე, 1945 წლის 29 აპრილს დაწერა, ებრაელთა განადგურება მოხსენი 1000 ბული იყო როგორც უდიდესი მომსახურება, რომელიც ნაციონალ-სოციალიზმმა კაცობრიობას გაუწია. მოწმეთა ჩვენებების კრიტიკა[რედაქტირება | წყაროს რედაქტირება] მოწმეთა ჩვენებების კრიტიკა, ისტორიკოსთა აზრით, რევიზიონისტული არგუმენტაციის ერთ-ერთი უძლიერესი მხარეა, რადგანაც გადარჩენილი პატიმრების ბევრი მონაყოლი სავსეა უზუსტობებით, გაზვიადებით და წინააღმდეგობებით. რევიზიონისტი ფრიდრიხ ბრუკნერი წერს, რომ ოსვენცემში ებრაელების გაზის მოკვლით მოწმეები არაერთხელ ცვლიდნენ თავიანთ ჩვენებებს და აკეთებდნენ გასაოცარ განცხადებებს — მაგალითად, იმის თაობაზე, რომ კამერაში, რომლის ფართობიც 25 M2 იყო, 700-800 ადამიანი იმყოფებოდა (ანუ, 32 ადამიანი ერთ კვადრატულ მეტრზე, რაც ფიზიკურად შეუძლებელია). თვითონ ნაცისტების აღიარებებს უარმყოფელნი თვლიან, რომ ისინი მიიღეს ომის შემდეგ, მუქარის და ტანჯვის წყალობით. გარდა ამისა, ჩვენებებს სრულად ფალსიფიცირებულსაც უწოდებენ ხოლმე. 1000 რემატორიუმების მწარმოებლურობა[რედაქტირება | წყაროს რედაქტირება] გაზით მოწამვლა[რედაქტირება | წყაროს რედაქტირება] ჰოლოკოსტის რევიზიონიზმის და უარყოფის განვითარების ისტორია[რედაქტირება | წყაროს რედაქტირება ] 1945–1970[რედაქტირება | წყაროს რედაქტირება] 1970 წლის შემდეგ[რედაქტირება | წყაროს რედაქტირება] კომენტარები[რედაქტირება | წყაროს რედაქტირება] - ↑ სენინგის ფსევდონიმის გერმანული ვარიანტია უოლტერ ზანინგი, ნამდვილი სახელია – ვილჰელმ ნიდერრაიტერი - ↑ ტავტოლოგიის თავიდან ასაცილებლად ადოლფ ჰიტლერი სტატიაში მოხსენიებულია როგორც ჰიტლერი, ფიურერი, გერმანიის ფიურერი. ფიურერზე, როგორც წოდებაზე ინფორმაციისთვის იხილეთ სტატია ფიურერი. სქოლიო[რედაქტირება | წყაროს რედაქტირება] - ↑ 1.0 1.1 OTpицaHиe KaTacTpoфы. ЭHциkлoпeдия KaTacTpoфы, избpaHHыe cTaTbи. Яд Ba-ШeM. დაარქივებულია ორიგინალიდან 2011-08-19-ში. წაკითხვის თარიღი: 2012-05-10. - ↑ 2.0 2.1 Yves Ternon.. La problématique du négationnisme. imprescriptible.fr. დაარქივებულია ორიგინალიდან 2011-08-19-ში. წაკითხვის თარიღი: 2011-6-2. - ↑ 3.0 3.1 3.2 3.3 3.4 იურგენ გრაფი [graf1 Mиф o xoлokocTe. ПpaBдa o cyдbбe eBpeeB Bo BTopoй MиpoBoй BoйHe] / ოლეგ პლატონოვი. — Pycckий BecTHиk, 1996. — გვ. 128. — ISBN 5-85346-016-1 - ↑ Introduction: Denial as Anti-Semitism. Holocaust Denial: An Online Guide to Exposing and Combating Anti-Semitic Propaganda. Northwest Coalition Against Malicious Harassment, Anti-Defamation League (1995, 2001). დაარქივებულია ორიგინალიდან 2011-08-19-ში. ციტატა: „While appearing on the surface as a rather arcane pseudo-scholarly challenge to the well-established record of Nazi genocide during the Second World War, Holocaust denial serves as a powerful conspiracy theory uniting otherwise disparate fringe groups...“ წაკითხვის თარიღი: 2011-01-09. - ↑ Antisemitism and Racism Country Reports: United States. Stephen Roth Institute (2000). დაარქივებულია ორიგინალიდან 2011-08-19-ში. ციტატა: „Since its inception...the Institute for Historical Review (IHR), a California-based Holocaust denial organization founded by Willis Carto of Liberty Lobby, has promoted the antisemitic conspiracy theory that Jews fabricated tales of their own genocide to manipulate the sympathies of the non-Jewish world“ წაკითხვის თარიღი: 2011-01-11. - ↑ {{{სათაური}}}. - ↑ Andrew E. Mathis.. (2 July 2004) Holocaust Denial, a Definition. The Holocaust History Project. დაარქივებულია ორიგინალიდან 2011-08-19-ში. ციტატა: „Before discussing how Holocaust denial constitutes a conspiracy theory, and how the theory is distinctly American, it is important to understand what is meant by the term Holocaust denial“ წაკითხვის თარიღი: 2011-01-12. - ↑ 8.0 8.1 Herman Otten. Christian Responsibility to Truth(ინგლისური) // 5. — September-October 1993. — B. 5. — T. 13. — C. 32-33. - ↑ 9.0 9.1 9.2 ЛипшTaдT Д. и дp.. OTpицaHиe XoлokocTa. «Cyд Haд oTpицaHиeM XoлokocTa»: ИcпoлbзoBaHиe иcTopии пpoTиB иckaжeHия фakToB. yHиBepcиTeT ЭMopи. წაკითხვის თარიღი: 2011-01-07. - ↑ 10.0 10.1 10.2 Vest R.. (2001) Holocaust Denial: Past, Present, and Future. J495 - Proseminar for History Majors (AKA: Senior Seminar). Indiana University Southeast. დაარქივებულია ორიგინალიდან 2011-08-19-ში. წაკითხვის თარიღი: 2011-01-07. - ↑ Atkins 2009, გვ. 81. - ↑ OTpицaHиe kaTacTpoфы eBpoпeйckoro eBpeйcTBa и cBязb cиoHизMa c HaцизMoM B akaдeMичeckиx иccлeдoBaHияx Aбy MaзeHa.. MEMRI. დაარქივებულია ორიგინალიდან 2011-08-19-ში. წაკითხვის თარიღი: 2011-6-17. - ↑ შეცდომა ციტირებაში არასწორი ტეგი ; სქოლიოსათვის zimmermann2არ არის მითითებული ტექსტი; $2 - ↑ შეცდომა ციტირებაში არასწორი ტეგი ; სქოლიოსათვის romanარ არის მითითებული ტექსტი; $2 - ↑ «History is the attempt to describe events of the past and move from description to analysis, in accordance with certain agreed rules of evidence, of analysis of language, and of logic». Yehuda Bauer, Historian of the Holocaust(ინგლისური) // 1. — 2004. — B. 1. — T. 18. — ISSN 0882-1240. - ↑ შეცდომა ციტირებაში არასწორი ტეგი ; სქოლიოსათვის polyan22არ არის მითითებული ტექსტი; $2 - ↑ Peзoлюция ГeHepaлbHoй AccaMблeи OOH «ПaMяTb o XoлokocTe». გაერო (21 Hoябpя 2005). დაარქივებულია ორიგინალიდან 2011-08-19-ში. წაკითხვის თარიღი: 2011-01-12. - ↑ Peзoлюция ГeHepaлbHoй AccaMблeи OOH No 61/255. [პგაერო]] (26 яHBapя 2007). დაარქივებულია ორიგინალიდან 2011-08-19-ში. წაკითხვის თარიღი: 2011-01-12. - ↑ შეცდომა ციტირებაში არასწორი ტეგი ; სქოლიოსათვის kapinusარ არის მითითებული ტექსტი; $2 - ↑ დებორა ლიპშტადტი და სხვ.. CpeдcTBa oбyчeHия. «Cyд Haд oTpицaHиeM XoлokocTa»: ИcпoлbзoBaHиe иcTopии пpoTиB иckaжeHия фakToB. yHиBepcиTeT ЭMopи. წაკითხვის თარიღი: 2011-04-25. - ↑ ЦиMMepMaH Д. OTpицaHиe XoлokocTa = Holocaust denial: demographics, testimonies, and ideologies / пep. M. yлaHoBckaя, peд. И. OcTpoBckий. — University Press of America, 2005. — 318 გვ. - ↑ OTpицaHиe KaTacTpoфы — cTaTbя из ЭлekTpoHHoй eBpeйckoй эHциkлoпeдии - ↑ შეცდომა ციტირებაში არასწორი ტეგი ; სქოლიოსათვის labirintარ არის მითითებული ტექ 1000 ტი; $2 - ↑ ПoляH, ПaBeл MapkoBич, Kox, Aлbфpeд PeйHroлbдoBич. (30 июля 2008) OTpицaHиe oTpицaHия или БиTBa пoд AyшBицeM. XoлokocT. ПoлиT.py. დაარქივებულია ორიგინალიდან 2011-08-19-ში. წაკითხვის თარიღი: 2011-01-09. - ↑ OTpицaHиe oTpицaHия, или биTBa пoд AyшBицeM — ПoляH, ПaBeл MapkoBич; ДeMorpaфия и cTaTиcTиka XoлokocTa, გვ. 267—277 - ↑ Sanning W. Die Auflosung des osteuropaischen Judentums. — Tubingen: Grabert Verlag, 1983. — ISBN 3-87847-062-2 - ↑ Walter N. Sanning. The dissolution of Eastern European Jewry. — Institute for Historical Review]], 1983. — ISBN 9780939484065 - ↑ ЦиMMepMaH Д. BBeдeHиe // Holocaust denial: demographics, testimonies, and ideologies / пep. M. yлaHoBckaя, peд. И. OcTpoBckий. — University Press of America, 2005. — 318 c. - ↑ 29.0 29.1 Deborah Lipstadt.. (2010-10-15) Denying the Holocaust. BBC. დაარქივებულია ორიგინალიდან 2011-08-19-ში. წაკითხვის თარიღი: 2011-01-12. - ↑ ЦиMMepMaH Д. ПpeдиcлoBиe // OTpицaHиe XoлokocTa = Holocaust denial: demographics, testimonies, and ideologies / пep. M. yлaHoBckaя, peд. И. OcTpoBckий. — University Press of America, 2005. — გვ. 318. - ↑ OTpицaHиe oTpицaHия, или биTBa пoд AyшBицeM — ПoляH, ПaBeл MapkoBич / ДeMorpaфия и cTaTиcTиka XoлokocTa / გვ. 279—287 - ↑ OTpицaHиe oTpицaHия, или биTBa пoд AyшBицeM / Meждy peaлbHoй и aлbTepHaTиBHoй иcTopиeй / გვ. 107—108, 127}} - ↑ Joseph Billig, Georges Wellers. The Holocaust and the Neo-nazi mythomania. — B. Klarsfeld Foundation. - ↑ The Korherr Report. Action Reinhard Camps (7 April 2006). დაარქივებულია ორიგინალიდან 2011-08-19-ში. წაკითხვის თარიღი: 2011-01-12. - ↑ The Richard Korherr Report. The Holocaust Education & Archive Research Team. დაარქივებულია ორიგინალიდან 2011-08-19-ში. წაკითხვის თარიღი: 2011-01-12. - ↑ 65 лeT cпycTя: ИдeHTифициpoBaHы дBe TpeTи жepTB XoлokocTa. MIGnews.com. Media International Group (22 дekaбpя 2010). დაარქივებულია ორიგინალიდან 2011-08-19-ში. წაკითხვის თარიღი: 2011-01-12. - ↑ Гpaф, ЮpreH CлoH-HeBидиMka // Beлиkaя лoжb XX Beka = Der Holocaust-Schwmdel / пep. C. BopoHцoB. — CeHeж, 1997. — ISBN 5-89123-040-2 - ↑ ЛипшTaдT, Дeбopa и дp.. ГиTлep Hиkorдa He oTдaBaл пpиkaзa o XoлokocTe. «Cyд Haд oTpицaHиeM XoлokocTa»: ИcпoлbзoBaHиe иcTopии пpoTиB иckaжeHия фakToB. yHиBepcиTeT ЭMopи. წაკითხვის თარიღი: 2011-04-25. - ↑ M. AлbTMaH 2001. - ↑ შეცდომა ციტირებაში არასწორი ტეგი ; სქოლიოსათვის qar01არ არის მითითებული ტექსტი; $2


სტატისტიკის ეროვნული სამსახური (საქსტატი) (120) შინაგან საქმეთა სამინისტრო (73) გარემოსა და ბუნებრივი რესურსების დაცვის სამინისტრო (32) შრომის, ჯანმრთელობისა და სოციალური დაცვის სამინისტრო (29) ფინანსთა სამინისტრო (28) განათლებისა და მეცნიერების სამინისტრო (26) სოციალური მომსახურების სააგენტო (23) ოკუპირებული ტერიტორიებიდან იძულებით გადაადგილებულ პირთა, განსახლებისა და ლტოლვილთა სამინისტრო (23) რეგიონული განვითარებისა და ინფრასტრუქტურის სამინისტრო (23) პარლამენტის აპარატი (22) პრეზიდენტის ადმინისტრაცია (22) კულტურისა და ძეგლთა დაცვის სამინისტრო (21) სასჯელაღსრულებისა და პრობაციის სამინისტრო. (20) ლ. საყვარელიძის დაავადებათა კონტროლისა და საზოგადოებრივი ჯანმრთელობის ეროვნული ცენტრი (19) ინოვაციების და ტექნოლოგიების სააგენტო (17) საგარეო საქმეთა სამინისტრო (17) გარემოს ეროვნული სააგენტო (17) ღვინის ეროვნული სააგენტო (16) სპორტისა და ახალგაზრდობის საქმეთა სამინისტრო (16) ცენტრალური საარჩევნო კომისია (16) საზღვაო ტრანსპორტის სააგენტო (16) მუნიციპალური განვითარების ფონდი (15) საავტომობილო გზების დეპარტამენტი (15) სახალხო დამცველის აპარატი (15) დაცული ტერიტორიების სააგენტო (15) ეროვნული საშენი მეურნეობა (15) სახელმწიფო ქონების ეროვნული სააგენტო (15) სახელმწიფო ჰიდროგრაფიული სამსახური (15) ტექნიკური და სამშენებლო ზედამხედველობის სააგენტო (14) კონკურენციის სააგენტო (13) სახელმწიფო აუდიტის სამსახური (13) სოფლის მეურნეობის სამინისტრო (13) სამოქალაქო ავიაციის სააგენტო (13) ეროვნული ბანკი (13) სურსათის ეროვნული სააგენტო (13) სასოფლო-სამეურნეო კოოპერატივების განვითარების სააგენტო (13) საგანმანათლებლო და სამეცნიერო ინფრასტრუქტურის განვითარების სააგენტო (13) საჯარო სამსახურის ბიურო (12) განათლების მართვის საინფორმაციო სისტემა (12) შეფასებისა და გამოცდების ეროვნული ცენტრი (12) ვანო ხუხუნაიშვილის სახელობის ეფექტიანი მმართველობის სისტემისა და ტერიტორიული მოწყობის რეფორმის ცენტრი (12) სოფლის მეურნეობის სამინისტროს ლაბორატორია (12) ბავშვთა და ახალგაზრდობის ეროვნული ცენტრი (12) ფინანსთა სამინისტროს აკადემია (12) შინაგან საქმეთა სამინისტროს აკადემია (12) მასწავლებელთა პროფესიული განვითარების ეროვნული ცენტრი (12) ტურიზმის ეროვნული ადმინისტრაცია (12) სსიპ აწარმოე საქართველოში (11) ინტელექტუალური საკუთრების ეროვნული ცენტრი (საქპატენტი) (11) ეკონომიკისა და მდგრადი განვითარების სამინისტრო (11) სასჯელაღსრულებისა და პრობაციის სასწავლო ცენტრი (11) ოლიმპიური რეზერვების მზადების ეროვნული ცენტრი (11) შერიგებისა და სამოქალაქო თანასწორობის საკითხებში სახელმწიფო მინისტრის აპარატი (11) სახელმწიფო შესყიდვების სააგენტო (10) თავდაცვის სამინისტრო (10) ენერგეტიკის სამინისტრო (10) ევროპულ და ევროატლანტიკურ სტრუქტურებში ინტეგრაციის საკითხებში სახელმწიფო მინისტრის აპარატი (10) ვეტერანების საქმეთა სახელმწიფო სამსახური (9) იუსტიციის სამინისტრო (9) კახეთის გუბერნატორის ადმინისტრაცია (9) გურიის გუბერნატორის ადმინისტრაცია (9) მცხეთა-მთიანეთის გუბერნატორის ადმინისტრაცია (9) შიდა ქართლის გუბერნატორის ადმინისტრაცია (9) იმერეთის გუბერნატორის ადმინისტრაცია (9) რაჭა-ლეჩხუმი - ქვემო სვანეთის გუბერნატორის ადმინისტრაცია (9) სამეგრელო - ზემო სვანეთის გუბერნატორის ადმინისტრაცია (9) სამცხე-ჯავახეთის გუბერნატორის ადმინისტრაცია (9) ქვემო ქართლის გუბერნატორის ადმინისტრაცია (9) განათლების ხარისხის განვითარების ეროვნული ცენტრი (9) ეროვნული სატყეო სააგენტო (9) სასამართლო ექსპერტიზის ეროვნული ბიურო (8) ადამიანით ვაჭრობის (ტრეფიკინგის) მსხვერპლთა, დაზარალებულთა დაცვისა და დახმარების სახელმწიფო ფონდი (8) სტანდარტებისა და მეტროლოგიის ეროვნული სააგენტო (8) მეწარმეობის განვითარების სააგენტო (8) ევრაზიის სატრანსპორტო დერეფნის საინვესტიციო ცენტრი (8) არასაპატიმრო სასჯელთა აღსრულებისა და პრობაციის ეროვნული სააგენტო (8) სოფლის მეურნეობის სამეცნიერო-კვლევითი ცენტრი (8) ფინანსთა სამინისტროს მომსახურების სააგენტო (8) ფინანსთა სამინისტროს საგამოძიებო სამსახური (8) საფინანსო ანალიტიკური სამსახური (8) დაცვის პოლიცია (8) საგანმანათლებლო დაწესებულების მანდატურის სამსახური (8) შსს მომსახურების სააგენტო (8) სახმელეთო ტრანსპორტის სააგენტო (8) პერსონალურ მონაცემთა დაცვის ინსპექტორის აპარატი (7) საარჩევნო სისტემების განვითარების, რეფორმებისა და სწავლების ცენტრი (7) ბავშვთა და ახალგაზრდობის განვითარების ფონდი (7) გარემოსდაცვითი ინფორმაციისა და განათლების ცენტრი (7) თბილისის მერია (7) კულტურისა და სპორტის სამინისტრო (6) კულტურული მემკვიდრეობის დაცვის ეროვნული სააგენტო (6) სასაზღვრო პოლიცია (6) პროკურატურა (6) განათლების საერთაშორისო ცენტრი (5) რუსთაველის სამეცნიერო ფონდი (5) სახელმწიფო დაცვის სპეციალური სამსახური (5) იურიდიული დახმარების სამსახური (5) ფინანსური მონიტორინგის სამსახური (5) დაზვერვის სამსახური (5) სატყეო სააგენტო (4) სამედიცინო საქმიანობის სახელმწიფო რეგულირების სააგენტო (4) ბიზნეს ომბუდსმენის აპარატი (4) წყალტუბოს გამგეობა (4) ენერგეტიკისა და წყალმომარაგების მარეგულირებელი ეროვნული კომისია (4) კომუნიკაციების ეროვნული კომისია (4) შოთა რუსთაველის სამეცნიერო ფონდი (4) ეროვნული მუზეუმი (4) საქართველოს უზენაესი სასამართლო (3) საინფორმაციო ცენტრი ნატოსა და ევროკავშირის შესახებ (3) სახელმწიფო სერვისების განვითარების სააგენტო (3) უშიშროების საბჭოს აპარატი (3) ბაღდათის გამგეობა (3) ვანის გამგეობა (3) თერჯოლის გამგეობა (3) სამტრედიის გამგეობა (3) საჩხერის გამგეობა (3) ჭიათურის გამგეობა (3) ხარაგაულის გამგეობა (3) თიანეთის გამგეობა (3) დუშეთის გამგეობა (3) მცხეთის მუნიციპალიტეტის გამგეობა (3) ცაგერის გამგეობა (3) ლენტეხის გამგეობა (3) აბაშის გამგეობა (3) მარტვილის გამგეობა (3) რელიგიის საკითხთა სახელმწიფო სააგენტო (3) წალენჯიხის გამგეობა (3) ხობის გამგეობა (3) ზუგდიდის მუნიციპალიტეტის გამგეობა (3) ადიგენის გამგეობა (3) ბორჯომის გამგეობა (3) ნინოწმინდის გამგეობა (3) ახალციხის მუნიციპალიტეტის გამგეობა (3) ქალაქ ახალციხის მერია (3) ქალაქ რუსთავის მერია (3) გარდაბანის გამგეობა (3) თეთრიწყაროს გამგეობა (3) დმანისის გამგეობა (3) კასპის გამგეობა (3) ლანჩხუთის გამგეობა (3) ხაშურის გამგეობა (3) ქალაქ გორის მერია (3) ქალაქ ოზურგეთის მერია (3) ქარელის გამგეობა (3) შსს - ჯანმრთელობის დაცვის სამსახური (3) ახალქალაქის გამგეობა (2) გარემოს დაცვისა და სოფლის მეურნეობის სამინისტრო (2) სახელმწიფო უსაფრთხოებისა და კრიზისების მართვის საბჭოს აპარატი (2) ზესტაფონის გამგეობა (2) გურჯაანის გამგეობა (2) დედოფლისწყაროს გამგეობა (2) ლაგოდეხის გამგეობა (2) საგარეჯოს გამგეობა (2) თელავის მუნიციპალიტეტის გამგეობა (2) სიღნაღის გამგეობა (2) აკრედიტაციის ერთიანი ეროვნული ორგანო-აკრედიტაციის ცენტრი (2) ქალაქ მცხეთის მერია (2) ქალაქ ზუგდიდის მერია (2) გადაუდებელი დახმარების ოპერატიული მართვის ცენტრი - სსიპ „112“ (2) ქალაქ ბათუმის მერია (2) ქედის გამგეობა (2) ხულოს გამგეობა (2) ჩოხატაურის გამგეობა (2) გორის მუნიციპალიტეტის გამგეობა (2) ოზურგეთის მუნიციპალიტეტის გამგეობა (2) ქალაქ ქუთაისის მერია (2) პარლამენტის ეროვნული ბიბლიოთეკა (2) სახელმწიფო ხაზინა (2) თბილისის ვანო სარაჯიშვილის სახელობის სახელმწიფო კონსერვატორია (2) მესტიის გამგეობა (1) სენაკის გამგეობა (1) ჩხოროწყუს გამგეობა (1) ქალაქ ფოთის მერია (1) ასპინძის გამგეობა (1) წალკის გამგეობა (1) ბოლნისის გამგეობა (1) მარნეულის გამგეობა (1) ერდევის გამგეობა (1) თიღვის გამგეობა (1) ქურთის გამგეობა (1) სასწრაფო სამედიცინო დახმარების ცენტრი (1) სსიპ სმარტ ლოჯიქი (1) ქალაქ თელავის მერია (1) ონის გამგეობა (1) ამროლაურის გამგეობა (1) ყაზბეგის გამგეობა (1) აჭარის ა/რ ფინანსთა და ეკონომიკის სამინისტრო (1) ლენტეხის გამგეობა ცაგერის გამგეობა თბილისის საქალაქო სასამართლო მოიძებნა 818 მონაცემთა ბაზა წაშალე ყველა ფილტრი


c718 სამოქალაქო აქტივისტები, სასტუმრო "რუმსში" შეჭრას ცდილობენ. ამ დროისთვის, სწორედ იქ იმყოფება რუსი შოუმენი ვლადიმერ პოზნერი მეგობრებთან ერთად. სამოქალაქო აქტივისტებმა, მანამდე სასტუმროს კვერცხები ესროლეს. მანამდე კი რუსი ჟურნალისტი და მისი თანმხლები პირები სასტუმრო "ვინოტელში" იმყოფებოდნენ, სადაც მოქალაქეებმა საპროტესტო აქცია გამართეს. ტერიტორიაზე ვითარება უკიდურესად იყო დაძაბული, ერთმანეთს აქციის მონაწილეები და სამართალდამცველები დაუპირისპირდნენ. რუს ჟურნალისტს და მის დაახლოებით 50-მდე თანმხლებ პირს შენობა პოლიციის კორდონის გავლით დაატოვებინე.